Într-un carnaval, în Bucureşti 


1. ACTULI 


(Un salon de frizărie de mahala. Mobile de paie. Uşe şi 
fereastră de prăvălie în fund. La dreapta, în planul întâi o 
uşe; în planul al doilea un lavabo. Ambele planuri din 
dreapta sunt mascate de restul scenii printr-un "para- 
vent".) 


1.1. SCENA I 
IORDACHE, apoi PAMPON 


IORDACHE 
(şade pe un scaun şi dă un brici la piatră, fredonând) 
"Şi mă cere, mamă, cere. - Cine dracul te mai cere? -Şi mă 
cere d-un bărbier..." 


PAMPON 
(intrând prin fund) 
Aici este frizăria lui d. Nae Girimea?... 


IORDACHE 
(sculându-se politicos) 
Da, poftiţi... Barba? Părul? 


PAMPON Nimic... 
IORDACHE Atunci, poate, vă spălaţi la cap? 


PAMPON Eu nu mă spăl niciodată la cap, pentru că sufăr 
de... 


IORDACHE De măsea? Ştii cum ţi-o scoţ? Odată... pac! 
PAMPON Ei, nu de măsea... sufăr de bătăi... 

IORDACHE De bătăi?... Ştii cum le... 

PAMPON Ei! Lasă-mă-n pace, omule; nu mă spăl la cap 


pentru că sufăr de bătăi de inimă. Înţelege odată că n- 
am venit pentru alişveriş. 

IORDACHE Atunci, pentru ce? 

PAMPON Am o trebuinţă cu d. Nae Girimea... Nu cumva 
eşti d-ta? 

IORDACHE Nu, eu sunt calfă... 

PAMPON D. Nae nu este aici? 

IORDACHE Nu domnule; îl aştept: trebuie să vie foarte 
curând... 

PAMPON Atunci îl aştept şi eu... Se poate? 

IORDACHE De ce nu? Poftiţi... (Îi dă un scaun.) 

PAMPON 

(după o mică pauză) 

Mă rog, la d-voastră se fac şi abonamente? 

IORDACHE Da: 12 rasuri 3 franci, ceva a la "vivat 
concurenţa!” Să poftească oricare daca le dă mâna; 
glumeşti d-ta? Vine un ras, ori un tuns 25 de santimuri, 
cu pudră, unt de migdale, livantă... Pentru frezat, spălat, 
bătături, se plăteşte supliment. 

PAMPON Şi biletele de abonament le aveţi cu o pecetie, ca 
ăsta? (arată biletul pe care-l scoate din portofel.) 

IORDACHE Nu... ăsta este din ale vechi; gândesc că numai 
ăsta a mai rămas. (îl examinează.) Pesemne că d-ta ai lu- 
at biletul ăsta demult şi ai plecat din Bucureşti. Trebuie 
să vi-l schimbăm; pe astea le-am tras din circulaţie. 

PAMPON 

(punând biletul la loc) 

Nu; e altceva cu biletul ăsta... 


IORDACHE Până acu vreo trei luni le aveam aşa, pentru 
iconomie adică: punea d. Nae pecetea pe o bucată de 
hârtie ori de mucava, şi pe urmă la fiecare răsătură 
trăgeam cu cerneală o dungă, până se făcea douăsprece. 
Acu, pentru că ni s-a întâmplat o istorie cu un spiţer, a 
hotărât d. Nae să dea la tipografie să i le facă cu numere: 
l-am ras? Ţac! I tai numărul. 


PAMPON Cu un spiţer? Ce istorie? 


IORDACHE Al dracului spiţerul! Închipuieşte-ţi d-ta! Lua 
un bilet. Îl rădeai, trăgeai o dungă. Să zicem că asta era 
marţi; bun! Joi, iar o dungă; sâmbătă, alta: trei dungi. 
Marţea ailaltă, te uitai la bilet: numai o dungă. Peste 
asta mai trăgeam una; una şi cu una două. Joi mai 
trăgeam una, care va să zică trei; bun! Marţea ailaltă... 
biletul alb. 


PAMPON Alb? 
IORDACHE De tot... 
PAMPON Cum asta? 


IORDACHE Aşteaptă să vezi, că e frumoasă... A mers aşa 
preţ de vreo zece luni de zile, până să băgăm noi de 
seamă... Muşterii mulţi... l-ai ras, i-ai tras dunga, te culci 
pe urechea aia, şi nu-i mai ţii altă socoteală. Într-o 
sâmbătă seară, vine spiţerul, şi nu ştiu cum din vorbă, - 
era lume multă în prăvălie, - lui d. Nae i se pare că 
spiţerul cere un bilet, şi-mi zice: "Iordache, un bilet nou 
lui d. Frichinescu...", aşa-l cheamă. Dar el... zice: "Eu bi- 
let nou? N-am cerut; al meu e nenceput - ..." şi scoate bi- 
letul alb ca laptele... Măi, ce dracul! Ne uităm noi lung, 
eu şi d. Nae, la bilet... pe urmă ne uităm la spiţerul, pe 
urmă unul la altul, şi d. Nae zice: "Bine!" şi-i trage o 


dungă. Pleacă spiţerul... Zice d. Nae: "Iordache, biletul 
spiţerului e cu scamatorie; ia să-l ţinem noi de scurt: ori 
că ne-a luat bilete, ori că ne-a furat pecetia, ori că şi-a 
făcut el alta pe model, că prea se-ntinde abonamentul lui 
ca caşcavalul prăjit..." 

PAMPON Fi, în sfârşitul sfârşitului ce era? 

IORDACHE Stăi să vezi. Al dracului spiţerul! Asta era într- 
o sâmbătă. Marţi dimineaţa, altă dungă; - dar acum la 
însemnam şi cu tibişir pe pervazul uşii; - două; joi alta, 
trei,... sâmbătă alta... 

PAMPON 

(cam impacientat) 

Patru... 

IORDACHE Joi... 

PAMPON Ei! Spune odată, că n-am vreme de stat. 

IORDACHE Parcă ziceai că aştepţi pe d. Nae. 

PAMPON Bine, îl aştept, dar spune odată. 

IORDACHE Daca nu mă laşi... Joi, un ras şi un tuns, două 
dungi: cinci şi cu două şapte; pe bilet şapte, pe uşe şapte. 
În sfârşit, sâmbătă îl raz iar; dau să scriu dunga: pe bilet 
erau patru şi cu una acu cinci; pe uşe şapte şi cu una opt. 
Spiţerul nu ştia că mijloceşte contabilitate dublă. Marţi, 
pe uşe opt şi cu una nouă; pe bilet trei şi cu una patru; şi 
pe urmă joi, pândeşte când nu e d. Nae în prăvălie, şi 
intră; după ce-l raz, zice: "Scrie una, că am luat bilet nou 
de la d. Nae"... Pe uşe nouă şi cu una zece... 

PAMPON Ei? Prin urmare... 


IORDACHE Fi! Prin urmare, ştergea dungile cu doftorii, 
cu metaluri de-ale or de la spițărie. 


PAMPON Şi cum a rămas? 

IORDACHE N-a vrut d. Nae să facă scandal, măcar că era 
de un procuror ceva. D. Nae, ştii, mai galant, i-a luat bi- 
letul şi vreo cinci franci câţi i-avea în buzunar, i-a făcut 
un moral bun, din porc şi din măgar nu l-a mai scos, i-a 
tras vreo două palme şi l-a dat pe uşe afară... 

PAMPON 

(care a ascultat cu atenţie, ca lovit de o inspiraţie) 

A! Ce idee mi-a venit! Parfumurile, odicoloanele, 
pomădurile, liubemurile Didinii!... Spiţerul!... Da!... Zici 
că biletele astea le-aţi tras din circulaţie de mai bine de 
trei luni? 

IORDACHE Da. 


PAMPON Zici că d. Nae a luat înapoi biletul cu scamatoria 
de la spiţerul?... 

IORDACHE Da. 

PAMPON Ei? Spiţerul în vreme de zece luni cât v-a tras pe 
sfoară, numai cu un bilet a lucrat?... 

IORDACHE Ştiu şi eu? 

PAMPON Era peste putinţă. Atunci aţi fi băgat de seamă 
mai degrabă... Ia adu-ţi aminte bine. 

IORDACHE De unde să-mi aduc aminte!... E de mult... 

PAMPON A! Ce idee! Să vedem! Mă duc... mă întorc 
numaidecât... Spune-i lui d. Nae că am să-i vorbesc... 
Viu cât mai degrabă. (iese în fund. La ieşire se loveşte cu 
Miţa, care intră foarte agitată.) A! Pardon, madam!... 

IORDACHE, MIŢA 


1.2. SCENA II 


IORDACHE, MIŢA 

MIŢA Iordache! Unde e Nae? 

IORDACHE Nu ştiu; a plecat de azi-dimineaţă şi până 
acuma nu s-a mai întors. Trebuie să fie, ca să mă pot 
duce şi eu la masă. 

MIŢA 

(trântindu-se pe un scaun) 

Am să-l aştept şi eu... 

IORDACHE Dar daca vine târziu, eu ce să fac? Să rabd de 
foame? Trebuie să închiz prăvălia şi să mă duc la 
mâncare... 


MIŢA Nu ştiu, nu voi să ştiu de nimic... (patetică.) Iord- 
ache... 


IORDACHE Ce? 

MIŢA Iordache, sunt nenorocită... 

IORDACHE A simţit Crăcănel ceva... 

MIŢA Aş! Crăcănel! - îţi spui că sunt nenorocită... 
IORDACHE Pentru? 


MIŢA Nae! Nae, pe care l-am iubit, pe care l-am adorat 
pentru eternitate, până la nebunie... Tu ştii cât l-am 
iubit? 

IORDACHE Fi! Da. Ei! Ce? 

MIŢA 

(montându-se treptat) 

Nae mă traduce. 


IORDACHE Aş! 
MIŢA Mă traduce la sigur. 
IORDACHE Fugi de-acolo! 


MIŢA La sigur... De opt zile nu l-am văzut. Îi scriu: 
"Bibicule, Mangafaua pleacă mâine miercuri la Ploeşti, 
remâi singură şi ambetată; sunt forte rău bolnavă; vino, 
să-i tragem un chef..." Şi Năică nici nu-mi răspunde. 
Iubeşte pe alta, mi s-a făcut semn. În cărţi cade mereu 
gând la gând cu bucurie, cu dragoste, cu temei, cu 
întâlnire pe drum de seară cu o damă de verde. 

IORDACHE Aş! Nu mai crede în mofturile cărţilor, frate... 

MIŢA Trebuie s-o ştiu, trebuie s-o aflu... şi să vedem... O să 
fie un scandal... da un scandal... cum n-a mai fost până 
acuma în "Universul". 

IORDACHE Aş! Nu-i nimica! Ţi-ai făcut spaimă de gelozie. 
(dând din umeri, urcă până-n fund, unde dă piept în 
piept cu Catindatul de la percepţie.) 

MIŢA Un muşteriu! Poate mă cunoaşte... Nu voi să mă 
compromentez. Trec să aştept în odaie. (iese pe după 
paravan în dreapta.) 

IORDACHE, CATINDATUL (legat cu o basma la fălci) 


1.3. SCENA III 


IORDACHE, CATINDATUL (legat cu o basma la fălci) 

CATINDATUL 

(către public, coborând) 

Pfii! Al dracului mă doare!... Dar ştii cum?... lucru mare... 
Nu mai merge... M-am hotărât. Trebuie s-o încerc şi p- 
asta... 

IORDACHE 

(care l-a urmărit, coborând înaintează un scaun până 
în mijlocul scenii) 

Ia poftiți! Poftiţi!... 


CATINDATUL 
(hotărât) 

Ştii s-o scoţi? Scoate-mi-o! 

IORDACHE N-ai idee cum ţi-o scot; până să clipeşti din 
ochi, o dată, pac!... Ia poftiţi! Poftiţi!... 

CATINDATUL Uf! Mersi! 

IORDACHE Ia poftiţi... 

CATINDATUL Ce n-am pus, domnule? Ce să-ţi mai spui? 
Ce n-am pus? Mi-am tăbăcit gingiile... Ce n-am pus? 

IORDACHE Ce să-i spui, domnule? E odată vătămată, s-a 
isprăvit: picături de rădăcină de cleşte. 

CATINDATUL Ce n-am pus?... În sfârşit, astăzi m-a 
învăţat unul de la noi de la percepţie... 

IORDACHE A! D-ta eşti de la percepţie?... 

CATINDATUL Da, catindez până la o vacanţă. Nu e vorba, 
am cu ce trăi; am parte în bogasierie la Ploeşti; îmi tri- 
mete parale Nenea Iancu; dar ştii, orişicât poţi zice, tre- 
buie pentru ca să-ţi faci o carieră ca tânăr... 

IORDACHE Mai e vorbă... 

CATINDATUL A! Eu aş fi avut parale multe, daca nu mă- 
ncurcam în trataţie de amor pe vremea războiului. O iu- 
beam, o iubeam!... şi ea mă traducea... cu un ofiţer de 
itidenţie. 

IORDACHE Fi, ş-acuma? 

CATINDATUL Acuma... nu-ţi spui? Catindez la percepţie. 
(mâhnit.) Dar catindez de mult... Ştii, catindezi azi, cat- 
indezi mâine, o lună, două, trei, un an... Bine, până 
când? Nu zic să mă facă ajutor, ori reghistrat, domnule, 


dar măcar acolo ceva. 
IORDACHE Adică să te înainteze. 
CATINDATUL Măcar un copist de clasa a doua. 
IORDACHE Şi acuma câtă leafă primiţi în mână? 


CATINDATUL Nu ţi-am spus că sunt catindat? Nimic, de 
doi ani de zile, nimic. (şade.) 


IORDACHE Nimic? 

CATINDATUL Nimic... 

IORDACHE Dar... reţinere nu vă face? 
CATINDATUL Asta, ce-i dreptul, nu... 
IORDACHE Tot e bine... Ei!... ia dezleagă-te. 
CATINDATUL Pentru ce? 

IORDACHE Legat, nu poci... 
CATINDATUL Ce? 

IORDACHE Pentru că nu poţi căsca gura. 
CATINDATUL Pentru ce să casc gura? 
IORDACHE Aminteri cum să ţi-o scot? 
CATINDATUL Ce să-mi scoţi? 


IORDACHE Fi, asta-mi place! Pentru ce ai venit aicea?... 
Măseaua... 

CATINDATUL Măseaua? 

IORDACHE Fi da, măseaua. (merge şi scoate instru- 
mentele dintr-o masă.) Ştii cum ţi-o scot?... până să 
clipeşti din ochi (revine lângă Catindat) odată... pac! 

CATINDATUL 


(care s-a sculat) 
Uf! 


IORDACHE Şezi... 

CATINDATUL Mersi, am şezut destul... 

IORDACHE Trebuie să stai jos... ca să am loc în sus să 
trag... d-a-m-picioarele cum? 

CATINDATUL N-o mai scoţ... mi-a trecut. 

IORDACHE Cum ţi-a trecut? 


CATINDATUL Nu ţi-am spus că m-a învăţat unul de la noi 
de la percepţie... zice c-a citit în cartea lui Matei. 


IORDACHE De la Matei citire? 

CATINDATUL Nu vanghelistul, ăsta e altul, e doftor de 
bătături în Italia şi face şi văpsea pentru păr... 

IORDACHE Ei? 


CATINDATUL Ei? Să zicem că mă doare! Întâi rabd cât 
pot... pe urmă, pui doftorii; pe urmă, daca văz că nu mai 
merge, mă duc hotărât la bărbier să mi-o scoaţă... bun! 
Cum intru... 


IORDACHE Fi! Prin urmare... 


CATINDATUL Cum intru, zic serios: ştii s-o scoţi? Scoate- 
mi-o! De par examplu, adineaori la d-ta... D-ta nici nu 
înţelegeai ce vreau eu... Şi pe urmă, mă dau în vorbă, 
mai de una, mai de alta... Dar când intru, simţ odată ca 
un cuţit (arată la falcă), cald, şi pe urmă rece; pe urmă 
din vorbă-n vorbă, vii d-ta, subfirugul, cu cleştele: atunci 
deodată simţ iar un cuţit... rece, şi pe urmă numaidecât 
cald... şi pe urmă nu mai simţ nimic... Vezi d-ta, 
pesemne, nu ştiu cum devine care va să zică de este al 
naturii lucru ceva, că măseaua, în interval de 
conversaţie, de frică trece... Ei... al dracului italianul! 


IORDACHE 
(care a ascultat cu multă atenţie) 

Fugi, d-le, cu superstiţiile italieneşti... Îmi pare rău de d-ta, 
om tânăr!... Bine, d-ta nu vezi cum e naturelul la toate, 
că trebuie să aibă o bază, măcar cât de mică, dar să fie 
bază. Ce nu are bază cum poate să fie naturel? Ori să-mi 
spui d-ta că Matei ăla al d-tale - că eu nu-l cunosc - te-a 
învăţat adică să mergi prin ploaie fără umbrelă şi să zici, 
numai aşa la un capriţ, că e soare... şi să nu te ude... Auzi 
d-ta mofturi italieneşti! 

CATINDATUL Aşa e, decât n-are a face cu măseaua. (face 
o grimasă în partea măselii.) 

IORDACHE Ba prea are a face. 

CATINDATUL Ba nu. (altă grimasă.) 

IORDACHE Ba da, tot lucru naturel... 

CATINDATUL Ba nu!... (altă grimasă.) Hait! 

IORDACHE Ce? 

CATINDATUL lar m-a apucat (începe să se plimbe) dar 
rău... rău de tot... 

IORDACHE Vezi... vorba mea... ştiu eu... 

CATINDATUL 

(oprindu-se în loc din umblet, şi cu un ton foarte 
hotărât) 

Ştii s-o scoţi? Scoate-mi-o! 

IORDACHE Şezi... 

CATINDATULao(hotărât) Adu cleştele. (şade.) 

IORDACHE 

(merge, ia cleştele şi revine) 


Zi că te-a ciupit un purice... odată... pac! 

CATINDATUL 

(uitându-se ţintă la cleşte şi apoi sculându-se) 
Mi-a trecut. Ai văzut? Vorba mea... ştiu eu... Al dracului 
italianul)... 
IORDACHE 
(plictisit) 

A! 

CATINDATUL 
(foarte mulţumit) 

Salutare, neică, şi mersi! (pleacă.) 

IORDACHE Stai, domnule!... 

CATINDATUL Nu mai pot... e târziu... am treabă la 
canţilerie, am o groază de avizuri de făcut... Salutare, 
neică, şi mersi! (iese repede prin fund.) 

IORDACHE, apoi MIŢA 


1.4. SCENA IV 
IORDACHE, apoi MIŢA 

IORDACHE Aşa haplea mai rar... Ce dracul face d. Nae de 
nu mai vine... Sunt aproape de douăsprece... Mă leşin de 
foame. (Miţa intră din dreapta.) Miţa? O uitasem!... 

MIŢA N-a venit Nae încă? 

IORDACHE Uite ce e, coană Miţo, d-ta tot zici că-l aştepţi; 
eu mă repez aici aproape să-mbuc ceva şi mă-ntore 
numaidecât... nu-i aşa? (îşi ia pălăria.) 

MIŢA Poţi să te duci. 

IORDACHE Da', nu pleci? Să nu rămâine prăvălia 
singură... 


MIŢA 
(nervoasă) 
Ți-am spus o dată: îl aştept până mâine, până poimâine, 
până o veni! 
IORDACHE Atunci mă duc... mă-ntore la moment. (iese în 
fund.) 
MIŢA, apoi PAMPON 


1.5. SCENA V 
MIŢA, apoi PAMPON 
MIŢA Să-l aştept, da, să-l aştept... Trebuie să vie... Să mă 
traducă pe mine Nae... şi să nu-mi răzbun? Peste poate! 
PAMPON 
(care a intrat) 
Mă rog, d. Nae n-a venit încă? (salută.) 
MIŢA 
(aparte) 

Un muştiriu... (tare.) Nu, domnule, şi eu îl aştept... Daca 
poftiţi şi dv. să-l aşteptaţi.. vine ori dânsul ori băiatul... 
PAMPON Mersi, madam. (şade, aparte.) Curăţică. (tare, 

după o pauză.) D-voastră sunteţi rudă, ori consoarta 
dumnealui... 
MIŢA 
(tristă) 
Nici rudă, nici consoartă, d-le... i sunt... adică i-am fost... 
amică... Am venit pentru o mică afacere. 
PAMPON Ca şi mine... 


MIŢA La d-ta... nu poate fi ca la mine... La mine e chesti- 
une de traducere. 


PAMPON În amor? 
MIŢA 
(asemenea) 

Da, în amor... 

PAMPON Ca şi la mine... 

MIŢA Ca şi la d-ta?... Cum? 

PAMPON Mi se pare, adică nu mi se pare... sunt aproape 
sigur că sunt tradus. 

MIŢA Ca şi mine... 

PAMPON Şi numai d. Nae poate să mă puie pe urma 
aceluia care a devenit în chestiune. A! Dar n-are să-mi 
scape... Sunt hotărât! Am să-i dau o curăţenie spiţerului 
să mă pomenească! 

MIŢA E spiţer? 

PAMPON Da, desigur spiţer. Aflasem adineori cum îl 
cheamă de la băiatul de aici. 

MIŢA De la Iordache... 

PAMPON Da; îmi spusese cum îl cheamă, dar i-am uitat 
numele cu gândul la dovezi, - pentru că am dovezi, - 
nişte hârtii pe care le-am găsit în odaie la Didina. 

MIŢA Didina... 

PAMPON Da, amanta mea, cell mai sacru amor, pentru 
care mi-am sacrificat cariera de militar, fiin'că până să 
nu o cunosc am fost tist de vardişti la Ploeşti... Şi sunt 
turbat de gelozie! Toată noaptea n-am dormit... 

MIŢA Ah! Mie-mi spui ce-i gelozia?... Numai o noapte n-ai 
dormit? Nu ştii nimic! Câte nopţi!... 

PAMPON Nu, az-noapte nu a devenit din gelozie, pentru 


că nu începuse încă chestia... Am jucat la Podul Gârlii 
conţina cu nişte papugii până la şase az-dimineaţă... I- 
am ras... 

MIŢA Să nu te bucuri... Şi eu câştig, la conţină, dar ce folos! 
Noroc la cărţi, nenoroc la amor... 


PAMPON Aş! La mine nu e noroc, e ştiinţă: îi iau la sigur... 
poate că să am o goană nebună, să pierz. Eu joc conţina 
oarbă cu fantele, şi am eu merchezul meu. Bunioară, 
cărţile le ţiu în stânga şi joc cu dreapta; am bătut cu fan- 
tele, pui cărţile bătutejos, şi fantele la loc în mâna 
stângă, pentru altă ocazie... Az-noapte i-am stins... 

MIŢA 

(plictisită) 

Nu mai vine Nae... 

PAMPON Astfel dar az-dimineaţă, coniţa mea, pe la şase 
ceasuri, mă întorc acasă, la Didina; bat la uşe, se scoală 
somnoroasă şi-mi deschide. Era încă întunerec; aprinz 
lumânarea... Dar, când viu prea târziu, e totdeauna 
supărată şi-ncepe să mă certe... Acuma nu zice nimic: 
se-ntoarce, pardon, cu faţa la perete şi tace. Zic eu (Miţa 
plictisită s-a sculat şi se plimbă) în gândul meu: e 
supărată... s-o las să doarmă; când o vedeamâine c-am 
câştigat trei poli, îi trece... Dau să mă dezbrac şi văz jos 
lângă mescioară două hârtiuţe. M-aplec - cum le-am 
văzut am simţit un fior rece, - m-aplec, le iau: ce era? Un 
bilet de abonament la frizăria model a lui d. Nae 
Girimea... 


MIŢA Nae Girimea?... (se interesează.) 


PAMPON Da, şi un bilet de amor de la o damă către 
"Bibicul” ei... 


MIŢA "Bibicul"? 

PAMPON Da, către spiţerul... Să vezi cum am aflat pe 
urmă că e spiţer. 

MIŢA 

(aparte) 

"Bibicul"! S-ar putea? 

PAMPON Cum am citit hârtiuţele şi am văzut pecetia pe 
bilet: "Frizăria model, Nae Girimea"”, mi-am luat iar 
baltonul şi bastonul şi am ieşit binişor; Didina adormise 
iar. Mă duc la poliţie, cercetez şi aflu că aici e frizăria. 
Am venit; d. Nae nu era aici. Băiatul mi-a spus că bilete 
de astea... 

MIŢA 

(interesându-se nerăbdătoare) 

În sfârşit? 

PAMPON În sfârşit, ce mai să lungim vorba degeaba, 
conița mea, spiţerul este... După câte mi-a spus băiatul, 
am fost cu biletul lao spiţărie, am spus că aveam ceva 
scris pe el şi s-a şters cu un fel de asenţie, şi că aş vrea să 
ştiu ce era scris... se poate? Şi spiţerii nu ştiu ce-a făcut, 
ce-a turnat pe bilet, - mirosea a spirt de ţiperig, - şi-n 
două minute a ieşit iar dungile la loc... 

MIŢA Să fie cu putinţă?... 


PAMPON Le-am numărat: sunt cinzeci şi cinci de dungi. 
Spiţerul mişel! L-am prins mai rău decât d. Nae: o să-i 
dau o curăţenie... să-i rup şalele!... 

MIŢA 

(aparte) 
Să fie Nae? A! Ce răzbunare ar fi! (tare.) Domnule, zici că 


biletul de amor este către "Bibicul"? 

PAMPON Da! 

MIŢA Şi este iscălit de cine? 

PAMPON "A ta adorantă, Miţa..." 

MIŢA Miţa! A! Dumnezeule! 

PAMPON Ce? 

MIŢA Domnule, eşti sigur că e spiţer?... 

PAMPON Fireşte... Mai sigur se poate? Biletul era alb... 
spirt de ţiperig şi d-odată cinzeci-şi-cinci de dungi... Le- 
am numărat... poftim să le numeri şi d-ta... 


MIŢA Şi ai venit aici pentru ca să afli numele omului cu 
chestia de traducere? 


PAMPON Da. 

MIŢA Eu am o presimţire... 

PAMPON Care? 

MIŢA Cum este amanta dumitale? 

PAMPON Cum să fie adică? 

MIŢA De roşu, de ghindă, de tobă, ori de verde? 
PAMPON De verde... 

MIŢA De verde? 

PAMPON Da. 


MIŢA Şi ai la d-ta biletul cătră "Bibicul”, pe care zici că l-ai 
găsit în odaia damii de verde? 


PAMPON Da. 
MIŢA A' să-l văz degrabă... 
PAMPON 

(dându-i biletul) 


Iacătă-l. 
MIŢA 
(ia biletul, îl priveşte şi face o mutră grozav de 
disperată) 

A! Am să-mi răzbun!... (solemnă.) Domnule, nu te juca cu 
inima unei femei nenorocite... Spune drept: biletul ăsta 
l-ai găsit în odaia amantii d-tale? Jură... 

PAMPON 

(grav) 

Pe onoarea mea! 

MIŢA Uite-te la biletul ăsta... l-ai citit? (citind nervos.) 
"Bibicule, Mangafaua pleacă mâine miercuri la Ploeşti, 
remâi singură şi ambetată; sunt foarte rău bolnavă: vino 
negreşit, am poftă să-i tragem un chef... A ta adorantă, 
Miţa..." Ai văzut biletul?... Acuma uite-te la mine bine... 

PAMPON Ei? (îi ia înapoi biletul.) 

MIŢA Ei! Eu, eu sunt nenorocita care am scris biletul 
ăsta... 

PAMPON Se poate? 

MIŢA Da, se poate... (dezolată.) Şi omul care a fost la Did- 
ina dumitale este amantul meu!... 

PAMPON Amantul dumitale? Spiţerul? 

MIŢA Ce spiţer? Nu-i spiţer... (frământându-se.) A! Tre- 
buie să am o explicaţie... O să-mi răzbun... o răzbunare 
teribilă! 

PAMPON 

(acelaşi joc) 

Amantul dumitale? Trebuie să-l ştiu şi eu, trebuie să-l văz. 

Eu nu mă mulțumesc pe răzbunarea dumitale... Trebuie 


ca să-mi răzbun eu!... (se plimbă turbat.) 
MIŢA Juri să ne răzbunăm împreună? 


PAMPON Jur! 
ACEIAŞI — IORDACHE 


1.6. SCENA VI 
ACEIAŞI — IORDACHE 
IORDACHE 
(venind repede din fund) 

Coană Miţo, eşti aici? Vine. 

MIŢA Nae... 

PAMPON D. Nae. 

IORDACHE 

(dând pe Pampon la o parte şi luând pe Miţa în partea 
cealaltă) 

Pardon. (Miţii.) Vine Crăcănel al d-tale. Viu într-un suflet 
de la birt din colţ... Crăcănel a intrat în birt, a întrebat de 
prăvălia lui d. Nae Girimea, şi băiatul l-a îndreptat aici. 
Ascunde-te iute... vine, trebuie să fie la uşe. 

MIŢA Crăcănel! Ce caută? 

IORDACHE Treci degrabă în odăiţă. (Miţa pleacă spre 
dreapta pe după paravan.) 

PAMPON Te duci? 

MIŢA Da... (lui Iordache.) Când o pleca, dă-mi de veste... 
fă-i vânt degrabă... 

PAMPON Bine, da' chestia noastră cum rămâne? (0 
urmăreşte până la uşe.) 

MIŢA Mai vorbim noi. (iese repede în dreapta închizând 
uşa după ea.) 


PAMPON 
(aparte) 
Ciudat lucru! Să fie vreo moftangioaică?... (lui Iordache.) 
Mă rog, cine e persoana asta? 
IORDACHE E o damă... 
PAMPON Bine, damă... O văz eu că e damă, dar cine e? 
(Crăcănel intră.) 
IORDACHE 
(încet lui Pampon) 
Lasă că-ţi spui eu... 
ACEIAŞI — CRĂCĂNEL 


1.7. SCENA VII 
ACEIAŞI — CRĂCĂNEL 

CRĂCĂNEL Mă rog, aici este d. Nae frizerul? 

IORDACHE Aici este... da... nu-i acasă. 

CRĂCĂNEL Dar... mă rog, se-ntoarce? 

PAMPON 

(lui Iordache aparte) 
Cine-i domnul ăsta? 
IORDACHE 

(încet lui Pampon) 

Lasă că-ţi spui eu... 

CRĂCĂNEL Aud? 

IORDACHE Nu crez să se întoarcă aşa degrabă... Daca 
aveţi trebuinţă chiar cu d-lui, atunci poftiţi mai pe seară, 
poate să-l găsiţi... 

CRĂCĂNEL În sfârşit, eu tot mai pot aştepta; poate să vie. 
(şade.) 


IORDACHE Aşteptaţi degeaba, domnule, vine foarte 
târziu... 

CRĂCĂNEL De unde ştii? Poate vine mai curând... 

IORDACHE 

(încet lui Pampon) 

Cum dracul să-i fac vânt?... 

PAMPON Daca spune o dată omul că vine deseară... 

CRĂCĂNEL Ei, poate să am noroc. Nu ştii d-ta? De câte 
ori pleci să stai un ceas şi stai cinci... Ei, de ce adică să 
nu pleci o dată pentru şapte şi să stai numai unul?... (se 
găteşte în faţa unei oglinzi, îşi piaptănă barbetele şi 
chelia, ia o gazetă şi se pune pe citit. - Iordache şi Pam- 
pon dau din umeri. Pampon scoate o pereche de cărți și- 
ncepe să se joace cu ele pe genunchi. Iordache merge la 
uşa din dreapta.) 

MIŢA 

(scoțând capul pe uşă) 

Fă-i vânt! 

IORDACHE Nu e chip... Zice că vrea s-aştepte... 

MIŢA Ce dracul caută aici? 

IORDACHE Ştiu eu... caută pe d. Nae... 

MIŢA Nu-nţeleg. 

IORDACHE l-am spus că d. Nae vine deseară, şi tot zice 
că-l aşteaptă... A! Stăi, că îi am eu leacul... 

MIŢA Domnul ălălalt s-a dus? 

IORDACHE Nu, e aici... 

MIŢA Să m-aştepte... Bate-mi în uşe când l-ăi exoflisi pe 
Crăcănel... 


IORDACHE Îl exoflisesc acuma, să vezi... (coboară în 
scenă. Miţa îşi retrage capul şi închide uşa. Lui 
Pampon.) - Dama a zis s-aştepţi... 

PAMPON 

(încet) 
Bine... 
IORDACHE 
(către Crăcănel, care e cufundat în citirea jurnalului) 

Ei, boierule, d. Nae nu mai vine... Eu trebuie să-nchiz 
prăvălia... am treabă să mă duc în târg... 

CRĂCĂNEL 

(lăsând gazeta) 
A! Închizi?... Atunci, daca închizi, trebuie să mă duc şi eu... 
PAMPON 

(strângându-şi cărţile) 

Fireşte că trebuie să te duci, nu o să te încuie aici. 

CRĂCĂNEL Daca e aşa... salutare... Mă-ntore eu mai 
târziu... (iese în fund.) 

IORDACHE Cu plecăciune... S-a dus! Uf! Al dracului dob- 
itoc!... De ce muşterii am eu parte astăzi! 

PAMPON Mă rog, cine e negustorul ăsta? 

IORDACHE Urâtul ăsta? Este amantul damii de colo... 

PAMPONnD(sărind) Amantul damii de colo?... 

IORDACHE Da. 

PAMPON Care a vorbit cu mine adineaori?... Miţa? 

IORDACHE Da, da! 

PAMPON 

(fioros) 


Bibicul ei? Ăsta e Bibicul? 
IORDACHE Ei, da, frate, când îţi spui o dată; e amantul 
damii de colo... Ce te prinde mirarea?... 
PAMPON 
(care şi-a luat pălăria şi bastonul degrabă) 
Am pus mâna pe Bibicul! Nu-l las nici mort! Nici mort! (se 
repede şi iese glonţ pe uşa din fund.) 
IORDACHE, NAE, apoi MIŢA 


1.8. SCENA VIII 

IORDACHE, NAE, apoi MIŢA 

IORDACHE Ăsta este niţel cam ţicnit... De ce muşterii am 
parte eu astăzi?... Frumos carnaval! S-o scoţ pe Miţa. 
(Nae intră.) D. Nae, în sfârşit! Credeam că nu mai vii. 

NAE De ce? 

IORDACHE Te-a căutat doi inşi... 

NAE Cine? 

IORDACHE Unul nu ştiu cum îl cheamă, ălălalt era 
Crăcănel... 

NAE Crăcănel?... 

IORDACHE Da; şi coana Miţa... e aici. 

NAE 

(strâmbându-se) 

Miţa aici? Nu i-ai spus că nu sunt acasă şi că viu târziu? 

IORDACHE I-am spus, da' a zis că te aştepată până mâine, 
până poimâine... Am profitat de ocazie şi m-am dus la 
birt în colţ să mănânc ceva. N-apucasem să gust de două 
ori, şi hop! Crăcănel vine-n birt şi-ntreabă pe băiat unde 
e frizăria model a lui d. Nae. Am alergat degrabă să dau 


de veste coanii Miţii... Era aici şi negustorul ălălalt; zice 
că are un bilet de abonament să-l schimbe, ori să te- 
ntrebe ceva... în sfârşit nu ştiu bine... 
NAE Care va să zică Miţa e aici? 
MIŢA 
(care a crăpat uşa mai dinainte şi a auzit ultimele 
vorbe ale lui Iordache, coborând) 
Aici, Bibicule; ce, îţi pare rău? 
NAE 
(făcându-se vesel) 
Să-mi pară rău? Cum să-mi pară rău?... Se poate? 
MIŢA 
(trecând pe lângă Nae, încet) 
Trimete de-aici pe Iordache. Am să-ţi spun ceva între 
patru ochi... 
NAE 
(făcându-se că n-aude) 
Auz? 
MIŢA Iordache, daca nu mai ai treabă, fii bun şi ne lasă; 
am să-i spui ceva lui d. Nae în secret... 
IORDACHE Mă duc... să-mi isprăvesc porţia de varză. 
(iese în fund.) 
MIŢA, NAE (Miţa merge şi încuie uşa din fund) 


1.9. SCENA IX 
MIŢA, NAE (Miţa merge şi încuie uşa din fund) 
NAE Pentru ce încui uşa? 


MIŢA 
(în fund) 


Poate să vie iar cineva să ne facă deranj... Am să-ţi spui 
ceva în linişte... (pauză.) Nae! (coboară încet, 
emoţionată.) Bibicule! Nu mă mai iubeşti... (un pas şi se 
opreşte.) 
NAE 
(d-abia întorcându-se) 
Ei na! De unde ţi-a mai venit şi-asta-n cap? 
MIŢA 
(încă un pas) 
Pentru ce n-ai venit alaltăieri seara când ţi-am scris? 
NAE 
(acelaşi joc) 
Eram bolnav alaltăieri... 
MIŢA 
(coborând, cu energie) 
Minţi!... Ai primit biletul meu? 
NAE Da. 
MIŢA Unde mi-e biletul? Arată biletul... 
NAE 
(după ce se caută prin toate buzunarele) 
Pesemne că l-am pierdut. 
MIŢA L-ai pierdut? Unde l-ai pierdut? 
NAE Ştiu eu unde l-am pierdut? Daca ştiam că-l pierz, 
fireşte că nu-l pierdeam... 
MIŢA Nu ştii unde l-ai pierdut? 
NAE Nu... 
MIŢA 
(straşnică) 
Bibicule! Bibicule! 


NAE Ei?... 
MIŢA Vezi tu sticluţa asta? (scoate din buzunar o sticluță 
mică şi i-o arată.) 
NAE Fi, ce? 
MIŢA Ştii ce are înăuntru? 
NAE Cerneală... 
MIŢA Nu cerneală, Năică,... vitrion englezesc! 
NAE 
(dându-se înapoi) 
Vitrion? Eşti nebună? 
MIŢA Da, vitrion! Ţi-e frică? 
NAE Fireşte că mi-e frică, na! 
MIŢA Pentru ce, daca te ştii curat? 
NAE Pentru că tu nu ştii ce e vitrionul... 
MIŢA Ba da... e un fel de metal... 
NAE Nu ştii ce poate face? 
MIŢA Ba da; pârleşte, Năică; arde, Bibicule, momentan 
tot, tot, şi mai ales ochii! 
NAE Dă-mi sticluţa... 
MIŢA Aş! 
NAE Pentru ce ţii asemenea lucruri? Pentru ce? 
MIŢA 
(vrând să izbucnească) 
Pentru ce?... Îmi trebuie... 
NAE Pentru ce îţi trebuie? 
MIŢA 
(izbucnind) 


Pentru ce? (cu un gest mare, care face pe Nae să-şi 
acopere ochii, dându-se repede înapoi.) Pentru dum- 
neata, musiu Năică, şi pentru Didina dumitale!... 

NAE 

(pălind) 

Care Didină? Tu ştii ce spui! 

MIŢA Ştii şi d-ta mai bine decât mine; nu umbla cu 
mofturi, şarlatane. Care Didină, 'ai? Didina, pentru care 
mă traduci pe mine; Didina, pe care o iubeşti; Didina, la 
care ai fost az-noapte, mizerabile! 

NAE Nu e adevărat, am stat acasă bolnav. 

MIŢA Minţi! Adineaori spuneai că nu ştii unde ai pierdut 
biletul... Să-ţi spui eu: biletul meu l-a găsit în odaie la 
Didina d-tale respectivul ei. 


NAE Respectivul? Pampon? 


MIŢA Vezi! Vezi! Ştii cum îl cheamă; da, unul înalt, 
bărbos, fioros, cu care o să ai a face chiar astăzi; pentru 
că s-a întâlnit cu mine aici, mi-a arătat biletul meu, şi eu 
i-am declarat că omul cu traducerea este acela care mă 
traduce şi pe mine. (Nae se plimbă agitat) amantul meu, 
fidelul meu amant, căruia eu (obidită) i-am fost 
întotdeauna fidea. 

NAE Ce-ai făcut? 

MIŢA Pampon te caută să te omoare... A! Dar până să-şi 
răzbune el, am să vă omor eu, eu! Pe Didina, pe tine, şi 
pe mine!... (se trânteşte pe un scaun desperată şi isterică 
şi-şi ascunde capul în mâini.) 

NAE 

(apropiindu-se binişor de ea şi căutând s-o mângâie) 


Mito, neică, vino-ţi în fire... 
MIŢA Lasă-mă! (Îl respinge.) 
NAE 
(apucând-o în braţe şi căutându-i buzunarul) 

Nu; nu te las, pentru că te iubesc... numai pe tine... te 
iubesc... numai... pe... tine... (a găsit buzunarul, a luat 
sticluta, se ridică repede şi schimbând tonul.) Înţelege că 
e încurcătură la mijloc. Mi-ai pus pe nebunul de Pampon 
în cap. 

MIŢA D-ta ţi l-ai pus... 

NAE Vrei scandal cu orice preţ? 


MIŢA Da, (ridicându-se) vreau scandal, da... pentru că m- 
ai uitat pe mine, le-ai uitat pe toate: ai uitat că sunt fiică 
din popor şi sunt violentă; ai uitat că sunt republicană, 
că-n vinele mele curge sângele martirilor de la 11 fevru- 
arie; (formidabilă) ai uitat că sunt ploeşteancă - da, 
ploeşteancă! - Năică, şi am să-ţi torn o revuluţie, da' o 
revuluţie... să mă pomeneşti!... 

NAE 

(cam zâmbind) 
Nu fi nebună!... Ce-o să faci? 
MIŢA 

(căutând sticluţa în buzunar) 

Ce să fac? (n-o găseşte; se uită rătăcit împrejur... Nae i 
arată de departe, râzând, sticluţa; ea dă un țipăt.) A! Mi- 
ai furat sticluţa, scamatorule! (repezindu-se la el pe 
după mobile.) Dă-mi sticluţa, şarlatane, mizerabile, in- 
fame! (Se aud bătăi tari în uşe.) 

NAE Taci! Bate cineva! 


IORDACHE 
(de afară) 

Deschideţi! Deschideţi degrabă! 

MIŢA Nu vei deschide, până nu-mi dai sticluţa! (se pune în 
dreptul uşii. Nae o dă în lături, trage ivărul şi deschide. 
Iordache intră repede.) 

ACEIAŞI — IORDACHE 


1.10. SCENA X 
ACEIAŞI — IORDACHE 

IORDACHE Vine Crăcănel turbat... S-a făcut scandal; l-a 
bătut ălălalt care era aici. (Miţii.) Ascunde-te... Vine! 

MIŢA 

(apelpisită) 

Nu mai voi să ştiu de nimic... Să vie oricine... Voi scandal... 
voi să mor! (se repede să ia un brici; Iordache se uită 
afară prin uşe.) 

NAE 

(repezindu-se şi smulgându-i briciul, o apucă de 
amândouă mâinile şi o târăşte spre dreapta) 

'Aide dincolo, să-ţi dau sticluţa. 

MIŢA Nu. 

IORDACHE 

(de la uşă) 

Fugiţi, iacătă-l, fugiţi!... 

NAE Haide (târăşte pe Miţa cu multă luptă şi iese cu ea în 
odaia din dreapta, pe după paravan.) 

IORDACHE, CRĂCĂNEL 


1.11. SCENA XI 


IORDACHE, CRĂCĂNEL 
CRĂCĂNEL 
(intrând prin fund furios, cu pălăria stricată şi 
tăvălită. Iordache se dă la o parte) 
A! Asta nu, asta nu poate să rămâie jos!... Ai mai pomenit 
d-ta una ca asta, d-le? 
IORDACHE Ce, d-le! 
CRĂCĂNEL D-le, adineaori ştii că am plecat de aici. 
IORDACHE Da. 


CRĂCĂNEL N-apuc s-ajung în colţ şi auz pe urmele mele: 
"Pst! Pst! Bibicule!" Pe mine mă cheamă Telemac, 
Mache, nu mă cheamă Bibicul. Îmi văz de drum... Iar: 
"Pst! Pst! Bibicule!" Eu merg, înainte... Când mă pomen- 
esc că m-apucă cineva pe la spate de guler. Mă întorc. 
Zice: "Te faci că n-auzi, Bibicule, 'ai?" Eu zic: "Nu mă 
cheamă Bibicul, d-le, mă cheamă Telemac, Mache”. - 
"Bibicule, zice el, deodată; eşti un mizerabil! Ai făcut un 
abuz mare; ai înşelat o femeie, dar ai a face acuma cu un 
bărbat. De mult de caut. Avem să ne răfuim amândoi. 
Acu nu-i vreme, dar până una alta, ca să ştii cu cine ai a 
face, poftim o arvună!"... N-apuc să răspunz, domnule, şi 
şart! Part! Trosc! Pleosc! Patru palme: îmi turteşte 
pălăria şi mi-o aruncă cât colo. Până să mă plec s-o ridic, 
infamul se suie într-o trăsură şi pleacă... Chem sergen- 
tul... nimini! A! Dar trebuie să ştiu cine este dobitocul 
ăsta smintit... Trebuie să ştiu! Cum îl cheamă? 


IORDACHE Ştiu eu cine e ăla? 


CRĂCĂNEL Este mizerabilul care era adineaori aici cu d- 
ta, când am venit eu. 


IORDACHE Nu ştiu cum îl cheamă... 
CRĂCĂNEL Trebuie să ştii, trebuie să-mi spui: nu plec de 
aicea până nu aflu; chem poliţia, fac scandal!... (se 


plimbă făcând gesturi exasperate.) 
ACEIAŞI - CATINDATUL, NAE, apoi PAMPON 


1.12. SCENA XII 
ACEIAŞI - CATINDATUL, NAE, apoi PAMPON 
CATINDATUL 
(intră prin fund, cu mâna la falcă, văitându-se) 

A!A! A! M-a apucat rău... (se trânteşte pe un scaun.) 

IORDACHE Şi ai venit iar la doftoria lui Matei? Nu mai 
merge, tânărule... 

CRĂCĂNEL D-le, înţelege odată şi spune-mi... 

NAE 

(ieşind din odaie şi coborând) 

Ce e? Ce e, domnule? 

CRĂCĂNEL Domnule! Un dobitoc, un infam, care era 
adineaori aici, m-a insultat cu palme pe mine, Mache, ca 
drept Bibicul... 

NAE Pampon a fost! (cătră Iordache încet.) Treci dincolo, 
i-a venit rău nebunii. (Iordache iese iute la dreapta.) 

CATINDATUL A! A! A! (se zvârcoleşte pe scaun.) 

NAE 

(Catindatului) 
Ce e? D-ta ce pofteşti? 
CATINDATUL 

(sculându-se şi arătându-şi falca, hotărât) 
Ştii s-o scoţi? Scoate-mi-o! 


NAE Şezi. (Catindatul şade.) 


CRĂCĂNEL Domnule, n-am vreme de stat. Spuneţi-mi 
cum îl cheamă... 

NAE 

(alegându-şi instrumentele) 

Nu ştiu, domnule, de unde vrei să ştiu eu numele la toţi 
muşteriii! (cătră Catindat.) A din fund de tot? (Cat- 
indatul dă din cap că da.) Dezleagă-te. (Catindatul face 
fasoane. Nae îl apucă cu putere şi-l dezleagă.) 

PAMPON 

(apărând în fund) 
Aha! Bibicule, iar d-ta! (Crăcănel se dă înapoi.) 
NAE 
(cu un ochi la ce se petrece între Pampon şi Crăcănel, 
şi cu altul la Catindat, pe care îl ţine cu putere cercând 
să-i vâre mâna în gură, şi care se zbate şi nu vrea să se 
lase) 

Numai s-o văz! N-o scoţ! 

CRĂCĂNEL 

(înaintând un pas spre Pampon, făcându-şi inimă şi 
voind să-i dea fiori) 

Domnule! Mă cunoşti d-ta pe mine? 

PAMPON Cum să nu, Bibicule! (se apropie binişor de 
Crăcănel, şi vrea să-l apuce.) 

CRĂCĂNEL 

(scăpând şi ocolind pe după mobile) 

A! Ajutor! Poliţie! Vardist! (Pampon îl urmăreşte 
neîmpăcat; Crăcănel vrea să iasă prin dreapta pe după 
paravan, se întâlneşte piept în piept cu Iordache care 


intră, şi care-l respinge.) 
NAE 
(care după o luptă, a reuşit să vâre mâna în gura Cat- 
indatului) 
Şezi binişor! 
CATINDATUL 
(gemând cu gura înfundată şi zvârcolindu-se) 
A! A! A! 
IORDACHE 
(care a venit de după paravan, încet lui Nae) 
I-a venit pandaliile, era să-şi taie gâtul cu briciul. 
CRĂCĂNEL E nebun! Ajutor! Poliţie! Vardişti! (iese în fu- 
gamare prin fund.) 
PAMPON Stăi, Bibicule! (iese furios după el.) 


NAE 
(trăgând cu putere) 
Nu mişca! (după ce a tras, iese repede în dreapta, urmărit 
de Iordache.) 


CATINDATUL 

(văitându-se cu mâna la falcă) 

A! A! A! Mi-a scos alta! Măsea nevinovată, domnule!... 

(Cortina) 

(O sală de o parte a unui buget într-un bal mascat de 
mahala. Două uşi în fund; cea din dreapta dând în bal, 
cea din stânga într-un coridor de lângă bal. La stânga, în 
planul din fund, o uşe a cabinetului de toaletă; la 
dreapta, planul întâi, o uşe dând în sala principală a 
bufetului. În scenă, mese pentru mâncare, una în fund 
între cele două uşi, două în faţă, una la dreapta, alta la 
stânga. La ridicarea cortinii, se aud măsurile din urmă 


ale unui valţ, şi se vede prin uşa din dreapta, în fund, 
mişcarea balului.) 

CATINDATUL, în costum şi cu masca scoasă şezând la 
masa din stânga şi bând rom cu un păhăruţ, apoi CHEL- 
NERUL 


2. ACTULII 


(O sală de o parte a unui buget într-un bal mascat de 
mahala. Două uşi în fund; cea din dreapta dând în bal, cea 
din stânga într-un coridor de lângă bal. La stânga, în 
planul din fund, o uşe a cabinetului de toaletă; la dreapta, 
planul întâi, o uşe dând în sala principală a bufetului. În 
scenă, mese pentru mâncare, una în fund între cele două 
uşi, două în faţă, una la dreapta, alta la stânga. La ridicarea 
cortinii, se aud măsurile din urmă ale unui valţ, şi se vede 
prin uşa din dreapta, în fund, mişcarea balului.) 


2.1. SCENA I 


CATINDATUL, în costum şi cu masca scoasă şezând la 
masa din stânga şi bând rom cu un păhăruţ, apoi CHEL- 
NERUL 
CATINDATUL 

(bătând în masă) 
Chelner!... 
CHELNERUL 
(d-afară) 
Vine!... 
CATINDATUL Am început să mă încălzesc... ori magnetis- 
mul... ori electricitatea lui Matei... nu ştiu ce e... dar 
lucrează. Am început să mă-ncălzesc. (bate în masă.) 


CHELNERUL 
(din dreapta) 

Vine, vine! 

CATINDATUL Unul de la noi de la percepţie m-a învăţat! 
"Vrei să-ţi treacă? mănâncă, bea, fă petreceri şi 
magnetizează-te, dar  magnetizează-te straşnic cu 
jamaică..." şi... mă magnetizez. (bate în masă tare.) Pfu! 
Cald! 

CHELNERUL 

(d-afară) 

Vine, vine, vine! 

CATINDATUL Nenea Iancu, săracul, daca ar şti cum să 
magnetizez... şi unde? (scoate de sub costum din sân o 
scrisoare şi o citeşte cu chef.) "Am aflat că umbli prin 
cafenele şi pe la baluri; dacă mai aflu astfel de chestii, 
nu-ţi mai trimet nici un gologan, viu să-ţi lungesc urech- 
ile; te iau înapoi la prăvălie, şi te pui la ipotropie, 
măgarule"... Mie adică îmi scrie nenea Iancu. (bate tare 
în masă.) 

CHELNERUL 

(intrând din dreapta) 

Vine!... 

CATINDATUL Socoteala şi-ncă un rom... ăsta e al 
patrulea... 


CHELNERUL Ba al cincilea... 
CATINDATUL Ba al patrulea... 


CHELNERUL Al patrulea l-aţi băut... şi cu unu, care îl 
comandaţi acuma, cinci... 


CATINDATUL Aşa, cu ăl d-acuma?... Da. (Chelnerul iese 


în dreapta.) Pfu! Cald mi-e... lucrează magnetismul... I- 
am dat de leac!... Vezi ce e când nu ştie cineva?... Era 
aproape de mintea omului; durerea devine din măsea, 
măseaua devine din răceală, răceala devine din frig; - 
din cald devine că nu mai e frig; daca nu mai e frig, va să 
zică că răceala se duce şi vine căldura; a venit căldura, a 
trecut durerea... (Chelnerul vine.) Par egzamplu... (pune 
mâna pe falcă) lucrează magnetismul... arde... foc... Pfu! 
Cald mi-e! (Chelnerul a pus pe masă romul.) Un rom şi 
tal! 

CHELNERUL Cinci romuri: unu şi cinzeci. 

CATINDATUL 

(dând romul pe gât) 
Şase... 
CHELNERUL Nu, cinci... 


CATINDATUL Ba şase... Cinci cu ăsta care l-am băut, şi cu 
unul, care o să mi-l aduci acuma, şase. (plăteşte.) 
Lucrează straşnic magnetismul... Şi am să tachinez astă- 
seară!... Da, am să tachinez!... Pe toate am să le tachinez! 
(merge cam şovăind la o oglindă în stânga să-şi dreagă 
miza.) Straşnic de cald! 

CATINDATUL, DIDINA, apoi CHELNERUL 


2.2. SCENA II 
CATINDATUL, DIDINA, apoi CHELNERUL 
DIDINA 
(intră prin fund de la stânga, coboară la masa din 
dreapta şi şade; e în costum de polonez: cazacă cu 
brandeburguri, măntăluţă cu blană, pantaloni în cizme 
cu carâmb; în cap căciulă poloneză cu un pompon mare, 


bătând în masă) 
Băiete! (îşi scoate masca şi se şterge cu batista.) 
CHELNERUL 
(intrând cu romul) 
Vine! 
CATINDATUL 
(întorcându-se şi punându-şi masca) 
O mască... Am s-o tachinez... (Chelnerul, după ce a lăsat 
romul pe masă la stânga, trece la dreapta lângă Didina.) 


DIDINA O bere. 
CHELNERUL Vine! 


DIDINA 
(care a observat pe Catindatul, se întoarce cam cu 
spatele ca să nu-i vază faţa. Catindatul bea rom, suflă 
mereu de căldură şi se uită când pe o parte, când pe alta 
la Didina) 

N-a venit Nae încă... (scoate o scrisorică şi o citeşte.) "Prea 
iubita mea angelă, s-a întâmplat un caz de o comedie 
mare în chestia noastră prin respectivul tău Pampon şi o 
individă!... Trebuie să ne vedem deseară ca să-ţi spui 
cum curge în defavor toată intriga asupra romanţului 
nostru, să juri că devine ca la Teatru, pentru care nu 
cumva să lipseşte deseară de la bal cum ne-a fost vorba. 
Trimete-l pe Pampon să joace conţina şi vino negreşit... 
Al tău adorant până la moarte... Nae"... Douăsprece 
aproape, şi nu mai vine. (Chelnerul aduce berea, o pune 
pe masă la Didina şi iese.) 

CATINDATUL Pfuu! (Didinii.) Bonsoar, mască... (aparte.) 
Am s-o tachinez... (tare.) Ce mai faci? 


DIDINA 


(care îndată ce i-a vorbit Catindatul şi-a pus masca) 
Bine, mersi! Uite beau o bere... Da' d-ta ce faci? 
CATINDATUL Şi eu bine, mersi; mă magnetizez cu 
Jamaică. 
DIDINA Îmi pare bine. 
CATINDATUL Şi mie nu mai puţin, parol! (aparte cu chef.) 
Al dracului ştiu să le tachinez. 
DIDINA 
(bătând în masă şi sculându-se) 
Să-l mai caut în bal... 
CATINDATUL 
(bându-şi picătura din fund a paharului) 
Ce, te duci, mască? 
DIDINA Da, mască, mă duc. (Chelnerul vine din dreapta.) 
O bere, o plătesc. (aruncă banii pe masă.) 
CATINDATUL 
(către chelner) 
Şi mie o jamaică... (cătră Didina.) Nu mai stai niţel? Să mai 
beau un magnet şi pe urmă te joc. 
DIDINA Nu, mersi. 
CATINDATUL Să te joc o... conţină oarbă. (râde.) 
DIDINA 
(aparte) 
Conţina oarbă? Să mă fi cunoscând? (pleacă să iasă.) 
CATINDATUL Pe două consumăţii şi-o guriţă mazu. 
(râde.) Straşnic tachinez... (o urmăreşte până la uşe.) 
DIDINA 
(aparte) 
Mazu? M-a cunoscut. (iese repede, în fund, la dreapta; 


ieşind, pomponul de la căciulă-i cade în scenă; chelnerul 
aduce încă un rom şi-l pune pe masă la stânga, 
aşteptând.) 

CATINDATUL 

(întorcându-se de la uşe şi coborând) 

Straşnic am tachinat-o... (gustă din rom şi-l plăteşte.) Şi 
mi-e cald... mi-e cald... mi-e foc de cal! (întorcându-se şi 
zărind pomponul jos.) Iacă! I-a căzut polinezului istoria 
de la căciulă... (ia pomponul şi şi-l pune-n piept.) Haha! 
Acu să vezi cum o tachinez. (trage repede paharul de 
rom şi iese iute după Didina.) Acu să vezi cum am s-o 
tachinez. (Se aude în bal polca.) 

CRĂCĂNEL, singur, în costum de bal, intrând din 
bufert, apoi CHELNERUL 


2.3. SCENA III 


CRĂCĂNEL, singur, în costum de bal, intrând din 
bufert, apoi CHELNERUL 

CRĂCĂNEL 

(coborând şi scoțându-şi masca) 

Îl cheamă Iancu Pampon; i mai zice şi "Conţina cu 5 
Fanţi"; a fost trist de vardişti de noapte la Ploeşti: acuma 
face pe judecătorul de cărți; e neînsurat, dar precontează 
pe una Didina Mazu, exmarşandă. I-am luat urma acasă, 
de acasă la cafenea, de la cafenea iar acasă, şi de acasă 
aici. Trebuie să fie aici... Am minţit pe Miţa că mă duc la 
Ploeşti, şi am venit... Mi-am pus costum ca să nu mă 
cunoască cineva şi să afle Miţa... cum e ea geloasă!... 
(bate-n masă; chelnerul intră.) Am zis o bere... 


CHELNERUL Vine! 


CRĂCĂNEL A! Asta nu poate rămâne jos... Eu, când îmi 
trage cineva palme... eu turbez!... Cu dinţii îl apuc, nu-l 
las nici mort până nu-mi spune pentru ce? Pentru ce mi 
le-a tras? Să ştiu şi eu: pentru ce?... Trebuie să-mi spuie 
mişelul numaidecât!... (Chelnerul aduce berea, Crăcănel 
o bea şi o plăteşte. Chelnerul ia paharul de bere şi pa- 
harul de rom rămas pe masa din stânga şi iese.) Dacă o fi 
deschis, mă duc drept la el... Dar dacă o fi mascat?... (se 
gândeşte.) A! Am găsit... Mă dau binişor pe lângă toţi 
bărbaţii şi le zic la ureche: "Eu sunt Bibicul, nene Ian- 
cule, nu mai pofteşti?...” Să poftească în bal să-mi 
tragă... nu! Să poftească, mizerabilul! (îşi face o ţigară ş- 
o aprinde. Didina urmărită de Catindatul intră.) Cineva! 
(îşi pune masca.) 

CRĂCĂNEL, DIDINA, CATINDATUL 


2.4. SCENA IV 
CRĂCĂNEL, DIDINA, CATINDATUL 
DIDINA 
(intrând) 
S-a hotărât! Nu pot să scap de dobitocul ăsta... mă 
cunoaşte. 
CATINDATUL 
(urmărind-o pe pasul de polcă, şovăind puţin) 
Mască, nu te las; trebuie să facem o polcă. 
DIDINA 
(plictisită) 
Mersi, mască, nu joc; fii băiat cumsecade şi nu te mai ţine 
după mine... 
CATINDATUL 


(aparte) 
Straşnic le tachinez!... 
DIDINA i-am spus o dată că aştept pe cineva? 
CATINDATUL Ce adică, eu nu sunt cineva? 


DIDINAn(foarte plictisită) Ba da, decât aştept pe cineva 
să mă ducă acasă... 

CATINDATUL Da' ce, eu nu te poci duce acasă? 

CRĂCĂNEL 

(aparte) 
Ăsta să fie? că prea e obraznic. (observă scena.) 
DIDINA 
(împingând pe Catindatul, care vrea s-o ia de zor la 
polcă) 

Vai de mine! Mi-am găsit beleau cu d-ta, îmi scoţi sufletul! 
(aparte.) Ce să fac? Cum să scap? A! (tare.) Mască, am să 
te rog ceva: aşteaptă-mă un minut aici... Mă-ntore 
îndată... 

CATINDATUL Da' te-ntorci? 

DIDINA Mai e vorbă... 

CATINDATUL Să te-ntorci, să nu pleci până nu ne vedem, 
că ai pierdut ceva. 

DIDINA 

(plecând) 


Eu? 
CATINDATUL Da... (aparte.) Acu am s-o tachinez... 
DIDINA Aş! Mofturi! 


CATINDATUL Zău!... Cum ai venit, 'ai? N-ai venit cu pam- 
pon? Vrei să te duci fără pampon?! 


CRĂCĂNEL 
(sărind) 

PAMPON”?! 

DIDINA Pampon?! Hotărât, mă cunoaşte, trebuie să-mi 
schimb costumul, să-mi piarză urma... (iese repede. Cat- 
indatul se repede să iasă după ea; Crăcănel îl urmăreşte, 
îl apucă în uşe şi-l trage cu putere înapoi.) 

CRĂCĂNEL 

(cu tonul sfidător şi melodramatic) 

Eu sunt Bi-bi-cul, ne-ne Ian-cu-le! 

CATINDATUL Eu nenea Iancu? Fugi d-acolo! 

CRĂCĂNEL 

(crescendo) 

Eu sunt Bibicul, nene Iancule; nu mai pofteşti? Poftim de! 
Ba nu, nu! Ia poftim... 

CATINDATUL Ce să poftesc, domnule? Ştii că eşti curios 
d-ta!... 

CRĂCĂNEL 

(crescendo) 

Eu sunt Bibicul, nene Iancule! 

CATINDATUL Bine, d-ta poţi să fii Bibicul, dar vezi că 
asta-i asta, că eu nu sunt nenea Iancu... Nenea Iancu e 
frate-meu... 

CRĂCĂNEL Atunci, nen-tu Iancu al d-tale, este o canalie! 

CATINDATUL Da' pentru ce, d-le?... 

CRĂCĂNEL Asta mă priveşte pe mine... 

CATINDATUL Ba priveşte familia, să mă ierţi... 

CRĂCĂNEL Şi-l aştept aici, pentru ca să-l iau de piept şi să 


am o tălmăcire cu d-lui... Să vedem: pentru ce? Da, pen- 
tru ce? 

CATINDATUL Aş! Îl aştepţi degeaba: nenea Iancu e la 
Ploeşti... 

CRĂCĂNEL Mofturi! E la Bucureşti... 

CATINDATUL 

(sărind) 

Nenea Iancu la Bucureşti? 

CRĂCĂNEL Da, şi are să vie aici! Îl aştept! 

CATINDATULo(aparte) Nenea Iancu! Să vie aici! M-am 
topit... Sunt nenorocit! 

CRĂCĂNEL Şi o să fii faţă şi d-ta la tălmăcire; am să te pui 
faţă ca să vezi şi d-ta pentru ce nen-tu Iancu al d-tale 
este o canalie. 

CATINDATUL 

(aparte) 

Nenea Iancu! Vine nenea Iancu, şi ăsta cum mă cunoaşte, 
o să mă spuie, o să mă puie faţă!... Trebuie să-mi piarză 
urma: trebuie să-mi schimb costumul... (iese fuga în 
fund la stânga.) 

CRĂCĂNEL Fuge să-i dea de ştire lui nen-su Iancu! Tre- 
buie să-l ţiu de scurt. (iese fuga după Catindatul. Se aude 
în bal semnalul cadrilului.) 

MIŢA, singură în domino albastru cu flori, apoi 
CHELNERUL 


2.5. SCENA V 


MIŢA, singură în domino albastru cu flori, apoi CHEL- 
NERUL 


MIŢA 
(intrând, îşi scoate masca) 

Nu e... N-a venit încă? Îl cunosc... are numai două cos- 
tume: un cazac şi un turc... N-a venit. Trebuie să se fi 
dus să-şi ie pe individa! Trebuie să vie împreună! A! Să 
vie! Dumnezeule! Jur pe tot ce mi-a rămas mai scump, 
jur pe statua Libertăţii de la Ploeşti, că are să fie o istor- 
ie!... (bate-n masă.) A! Gelozie! Am să-i omor! 

CHELNERUL 

(intrând din dreapta) 

Vine! 

MIŢA Un vermult. 

CHELNERUL Vine. (iese) 


MIŢA Voi să beau, voi să beau (cadenţând), căci nu e-n 
lume altă durere, decât durerea ce simţesc eu... (Chel- 
nerul aduce paharul. Se aude cadrilul. Miţa bea paharul 
pe nerăsuflate şi plăteşte. Chelnerul ia paharul şi 
pleacă.) Aşa! Să vie acuma. (îşi pune masca.) 

MIŢA, IORDACHE în costum de turc, apoi 
CRĂCĂNEL 
2.6. SCENA VI 
MIŢA, IORDACHE în costum de turc, apoi CRĂCĂNEL 


IORDACHE 
(vine suflând la masa din stânga) 
Uf! Am asudat... Trebuie să mă dau la o gargariseală. 
(bate-n masă.) 
MIŢA 
(se-ntoarce, îl vede şi dă un țipăt) 
Turcul! Nae! (se repede la el.) Nae! Eu sunt, Miţa. (îşi 


scoate masca.) 

IORDACHE Miţa! Coana Miţa! Sunt eu, Iordache. (îşi 
scoate masca.) 

MIŢA Nae a venit? 

IORDACHE Nu... n-a venit... 

MIŢA Minti! A venit! A! V-am dat de urmă. L-am căutat 
acasă şi nu l-am găsit; vardistul mi-a spus că a plecat în 
costul de bal în birje. A venit... E aici... E cu ea... Spune; 
nu minţi! 

IORDACHE Ei, da, da! A venit, dar a venit şi Crăcănel... 
(îşi pune masca.) 

MIŢA Crăcănel! Aicea Crăcănel?... (punându-şi masca.) 
Nu-i adevărat! Mangafaua e la Ploeşti. 

IORDACHE Ba-i prea adevărat! (Crăcănel intră.) 

CRĂCĂNEL 

(intră prin fund şi vine ţintă la Iordache) 

Eu sunt, Bibicul, nene Iancule, eu sunt Bibicul; nu mă 
cunoşti?... Poftim de! Ia mai poftim de! 

MIŢA 

(aparte) 

E Crăcănel! Îmi cunoaşte dominul, trebuie să mi-l schimb 
numaidecât. (iese repede în fund la stânga.) 

CRĂCĂNEL Nu răspunzi? Nu pofteşti, nene Iancule? 

IORDACHE Eu nu sunt nenea Iancu, eu sunt nenea Iord- 
ache... Pe nenea Iancu caută-l în bal... 

CRĂCĂNEL În bal? (iese repede-n fund, dreapta.) 


IORDACHE Un nenea Iancu trebuie să găseşti în tot balul. 
(îşi scoate masca.) IORDACHE, NAE, în costum de 


cazac, apoi CATINDATUL 


2.7. SCENA VII 
IORDACHE, NAE, în costum de cazac, apoi CATINDATUL 
NAE 
(din fund, dreapta) 
Iordache... (îşi scoate masca.) 
IORDACHE Aha! Bine că vii! Ştii cine e în bal? Ia ghici... 
NAE Cine? 
IORDACHE Miţa... 
NAE Miţa! 
IORDACHE Şi Crăcănel... fereşte-te! Miţa te caută... 
NAE Cum să scap de republicana asta?... Nu găsesc pe 
Didina să plec... 
CATINDATUL 
(din fund) 
Peste putinţă să găsesc alt costum: Bibicul ăla o să mă dea 
de gol lui nenea Iancu... (îşi scoate masca.) 
NAE 
(îşi pune masca repede; lui Iordache) 
Pune-ţi masca! (Iordache îşi pune masca.) 
CATINDATUL Uf! Şi m-am magnetizat!... Lucrează mag- 
netismul... Nu mai poci de cald! 
NAE 
(încet lui Iordache) 
Îl cunoşti? 
IORDACHE 
(asemenea) 
Tânărul cu măseaua... 


CATINDATUL 
(văzându-i) 

A! Bună idee. (vine la ei vesel.) Mască, mă cunoaşteţi? 

NAE Nu... 

CATINDATUL Îmi pare rău, v-aş fi rugat ceva... 

NAE Ce? 

IORDACHE 

(încet lui Nae) 
Să-i scoţi iar măseaua... 
NAE 

(Cantindatului, tare) 

Cu plăcere, neică, dar n-am ostromentele... 

CATINDATUL Ce ostromente? 

IORDACHE Pentru măsea... 

CATINDATUL 

(aparte) 

Şi ăştia sunt bărbieri... (tare.) Aş! Măseaua nu o mai scoţ; 
i-am dat de leac: călduri cu magnetism de jamaică... 

NAE Ala-i bun... 

CATINDATUL Uite ce vream eu să vă rog; eu am un frate 
mai mare în bal, şi mă cunoaşte, şi n-aş vrea să mă 
cunoască... Ce e de făcut? 

NAE Ştiu eu? Şi eu aş vrea să nu mă cunoască cineva în 
bal: da' dacă te cunoaşte o dată... 

IORDACHE Nu-i alta nimic de făcut decât să plecăm din 
bal... 

CATINDATUL Nu! Nu voi să plec, voi să mai tachinez, voi 
să mă magnetizez bine! Am eu o idee... 


NAE Ce idee? 


CATINDATUL Costumurile d-voastră sunt de la grand- 
irop, ori particulere?... 


IORDACHE Particulere. 

CATINDATUL Şi al meu tot particuler. Haide să le 
schimbăm, şi apoi să mai poftească Bibicul să mă puie 
faţă cu nenea Iancu... 

NAE Faină idee! Bravos! Haide! 

IORDACHE Haide! 


CATINDATUL Haide la grandirop! (ies toţi trei în fund la 
stânga) la cabinet de toaletă! (Se aude mazurca în bal: 
Catindatul iese pe pasul de mazurcă.) 

PAMPON (în costum, intrând din bal) 


2.8. SCENA VIII 
PAMPON (în costum, intrând din bal) 


PAMPON Este adevărat că sunt tradus: Didina mă înşeală 
cu Bibicul, cu amantul femeii ăleia. Astă-seară, la 
cafenea, femeia aia mi-a lăsat un bilet; i-am cunoscut 
slova, e slova din biletul către Bibicul. Îmi scrie să viu 
aici, unde amantul ei are întâlnire cu Didina. Nu se 
poate, zic eu; Didina s-a dus la mătuşică-sa. Merg 
degrabă acasă, Didina nu e; la mătuşică-sa, Didina nu e. 
Mă-ntore acasă, chem slujnica, îi trag două perechi ca la 
poliţie şi pe urmă o supun la intrigatoriu. Spune că 
coniţa a plecat în costum polinez... Aici în bal este! Cu 
el!... Cu Bibicul. A! Bibicule! Ai scos o femeie din minţi - 
femei! Ochi alunecoşi, inimă zburdalnică!... Astă dată n- 
ai să scapi... O să-ţi rup şalele... (bate în masă.) O 


mastică! (îşi pune masca.) 
CHELNERUL 
(d-afară) 
Vine! 
PAMPON, CRĂCĂNEL 


2.9. SCENA IX 
PAMPON, CRĂCĂNEL 
CRĂCĂNEL 
(din fund, dreapta) 

Nu pot să dau de nenea Iancu, şi l-am pierdut şi pe frate- 
său... (văzând pe Pampon.) Pe ăsta nu l-am cercetat... 
Acuma îl văz întâi. (Pampon bate iar în masă; Crăcănel 
coborând doi paşi, tare şi cu ton de sfidare 
melodramatică.) Eu sunt Bi-bi-cul... 

PAMPON 

(sărind) 

Bibicul! 

CRĂCĂNEL Da, Bibicul, nene Iancule! (îşi scoate masca) 
nu mai pofteşti? 

PAMPON 

(îşi scoate masca, fioros, gata să se repează) 

A! Care va să zică mă căutai, Bibicule? 

CRĂCĂNEL 

(potrivindu-se să-şi ia vânt de scăpare) 
Da, nene Iancule... 
PAMPON 

(acelaşi joc crescendo) 
Şi eu te căutam, Bibicule! (se repede.) 


CRĂCĂNEL 
(dându-se pe după o masă) 

Să nu dai! Să nu dai! Că fac scandal... Chem poliţia... stai 
să ne desluşim! 

PAMPON Mişelule, să ne desluşim, 'ai? După ce mă ataci 
la sacrul meu amor; amăgeşti o fiinţă nevinovată... o fe- 
meie... femeie! Ochi alunecoşi, inimă zburdalnică!... 

CRĂCĂNEL 

(urmându-şi jocul) 

Eu? Amăgesc o femeie?... Eu nu am amăgit nici o femeie; 
ele m-a amăgit pe mine... şi multe; nu ştiu nimic la sufle- 
tul meu. 

PAMPON Minţi! 

CRĂCĂNEL Nu mint... Nu da! Nu da! Că fac scandal. Să ne 
desluşim: e încurcătură la mijloc... Spune care femeie... 

PAMPON O ştii bine, Didina... 

CRĂCĂNEL Nu cunosc nici o Didină. Pe amanta mea o 
cheamă Miţa... 

PAMPON Da, pe amanta ta o cheamă Miţa; dar, ca un 
mişel ce eşti, nu te-ai mulțumit cu o amantă... Ai atacat 
şi pe amanta mea Didina... Ai nenorocit-o! 

CRĂCĂNEL Nu-i adevărat! 

PAMPON Am dovezi: ai uitat la Didina un bilet de abona- 
ment la frizerie. 

CRĂCĂNEL Nu-i adevărat! Eu nu mă raz cu abonament, 
eu mă rază la carte. 

PAMPON Şi un bilet de la amanta ta... 

CRĂCĂNEL De la amanta mea? Îți spui eu că e 


încurcătură. 

PAMPON Nu e nici o încurcătură, mişelule! Amanta ta, 
Miţa, îţi scrisese de miercuri că te aşteaptă, că Manga- 
faua pleacă la Ploeşti. 

CRĂCĂNEL Miercuri?... Ploeşti?... Mangafaua?... 


PAMPON Da, şi tu, Bibicul, în loc să te duc la ea, o 
părăseşti şi te dai pe furiş la amanta mea, la Didina. (se 
repede.) O să-ţi rup oasele... Oasele am să ţi le rup! 

CRĂCĂNEL 

(apărându-se) 

Stai! Să nu dai, că fac scandal! Mi-e frică de o nenoro- 
cire!... (îşi pune mâna la inimă să o astâmpere.) 

PAMPON Da! Să-ţi fie frică de o nenorocire; pentru că pre- 
cum ai vrut tu să nenoroceşti pe Didina... o femeie! Ochi 
alunecoşi, inimă zburdalnică!... Asemenea să ştii că o să 
te nenorocesc eu pe tine. (se repede.) 

CRĂCĂNEL 

(acelaşi joc) 

Stăi! Stăi, omule, pentru Dumnezeu!... Miţa? Miercuri? 
Ploeşti? Mangafaua?... Dumnezeule! Am o bănuială... 
Arată-mi biletul... Eu am fost miercuri la Ploeşti... 

PAMPON La Ploeşti? 

CRĂCĂNEL Da, la Ploeşti... Să fie cu putinţă?... Miţa? A 
opta?... Arată biletul! 

PAMPON Iacătă-l biletul! (Crăcănel se apropie să vază bi- 
letul; Pampon îl apucă cu mâna stângă, şi cu dreapta i- 
arată hârtia.) A! Vrei să mă-nşeli? (îl zguduie.) 

CRĂCĂNEL 

(sfârşindu-se de la inimă, se moaie din balamale, şi 


cade pe un scaun) 
Miţa! M-a tradus! Apă! Apă!... Mangafaua... eu... eu 
sunt! 


PAMPON Mangafaua? 


CRĂCĂNEL Da, Mangafaua!... Eu... A opta oară tradus! 
(ridicând mâinile la cer.) Este cu putinţă, domnule? 

PAMPON A opta oară? (şade lângă el.) 

CRĂCĂNEL 

(dezolat) 

Nu ţi le mai spui p-alelalte, că sunt halimale, domnule, 
numai una să ţi-o spui, al şaptelea caz de traducere... în 
vremea războiului... 

PAMPON Cu un muscal? 

CRĂCĂNEL 

(plin de obidă) 

Nu m-ar fi costisit atâta să fi fost cu un muscal, fiindcă eu 
eram de la început pentru convenţie... ştii, muscalii 
luptau pentru cauza sfântă a eliberării popoarelor 
creştine de sub jugul semilunii barbare... Dar cu un 
neamt, domnule!... 

PAMPON Cu un neamt? 

CRĂCĂNEL Fă-ţi idee, domnule, ce traducere! 

PAMPON Ei şi? 

CRĂCĂNEL 

(plângând) 

Am plâns, cum plâng şi acuma, căci eu ţiu mult la amor; 
am plâns şi am iertat-o... pe urmă am prins-o iar, şi iar 
am plâns şi iar am iertat-o; nu de multe ori, dar ca des... 
aşa cam de vreo cinci, şase ori... Ce-mi ziceam eu? Vorba 


d-tale: femeie! Ochi alunecoşi... 

PAMPON Inimă zburdalnică!... 

CRĂCĂNEL Până când, într-o seară, mă duc, domnule, ca 
de obicei acasă; intru în sală, deşchiz uşa iatacului... 
întunerec... "Te-ai culcat?" nu răspunde nimini. Inima- 
ncepe să bată rău; aprinz lumânarea, şi ce găsesc pe 
masă, domnule? 

PAMPON Ce? 

CRĂCĂNEL Un răvăşel: "Mache, m-am plictisit să mai 
trăiesc cu o rublă ştearsă ca dumneatale. Nu mă căuta; 
am trecut cu neamţul meu în Bulgaria..." 

PAMPON În Bulgaria? Ce căuta neamţul în Bulgaria? 

CRĂCĂNEL 

(dezolat) 

Nu ştiu! Ei! Ce te faci, Mache?... de desperare, ce am zis 
eu? Daca n-am avut parte de ce mi-a fost drag pe lume, 
încai să mă fac martie al independenţii... şi m-am înrolat 
de bunăvoie... 

PAMPON Volintir?... 

CRĂCĂNEL În garda naţională... Ştii, pentru ca să-mi mai 
uit focul... (plânge.) Şi închipuieşte-ţi d-ta acum şi Miţa! 
(plânge) şi garda naţională s-a desfiinţat!... 

PAMPON Care va să zică este un Bibicul... 

CRĂCĂNEL Se-nţelege; n-ai văzut biletul? 

PAMPON Care va să zică este un Bibicul, care devine în 
chestie de traducere şi pentru mine şi pentru d-ta... 

CRĂCĂNEL Fireşte... 

PAMPON 


(cu tărie) 
Nu mai plânge, nu şade frumos, un volintir ca d-ta... 

CRĂCĂNEL Dacă nu pot să mă stăpânesc! Mi-e naturelul 
simţitor... 

PAMPON Trebuie să-l găsim! Nu plânge, nu-i frumos! Un 
volintir! Trebuie să-l regulăm pe Bibicul... Auzi d-ta? 
Două! 

CRĂCĂNEL Cum să-l găsim? 

PAMPON Îl găsesc eu, n-ai grije; eu ştiu politica poliţiei. 
Nu plânge: eşti volintir! Bibicul nostru e aici în bal... 
Didina mea este aici în bal... 

CRĂCĂNEL Poate şi Miţa mea... 

PAMPON Da... 

CRĂCĂNEL Da? 

PAMPON 

(repede) 

Adică nu! În sfârşit, ce-ţi pasă! Vino cu mine... Nici o vorbă 
să nu zici. Lasă-mă pe mine, să vezi cum îl înhaţ eu. 
'Aide... nu plânge: eşti volintir! Pune-ţi masca, şi 'aide! 
(îşi pune masca.) 

CRĂCĂNEL Miţa? Miţa?... (hotărât.) Nu!... o mai iert 
acum, dar daca s-o mai întâmpla încă o dată... hotărât 
mă însor! (îşi pune masca.) 

PAMPON Haide... nu, nu plânge, eşti volintir!... Şi nici un 
cuvânt! A! Bibicule! (ies amândoi în bal.) 

MIŢA în costumul polonez al Didinii, apoi IORD- 
ACHE în costumul de cazac al lui Nae 


2.10. SCENA X 


MIŢA în costumul polonez al Didinii, apoi IORDACHE 
în costumul de cazac al lui Nae 

MIŢA 

(scoţându-şi masca; vine din bufet) 

Ce dracul caută Crăcănel aici? Mă minte că se duce la 
Ploeşti... şi vine la bal... Nu cumva Mangafaua sare gar- 
duri?... Ori a simţit ceva?... Mi-am schimbat costumul la 
grandirop... Nici el, nici Iordache nu mă mai poate 
cunoaşte... Dar Nae... Năică unde-i?... Unde e pârlitul de 
Pampon? (Iordache intră.) Nae! Să vedem. (îşi pune 
masca şi urcă în fund spre stânga.) 

IORDACHE 

(venind din fund dreapta şi uitându-se în bal) 

A dracului istorie o să iasă... Crăcănel aici, Pampom aici, 
Miţa aici... Numai de-ar fi plecat Nae şi Didina... 

MIŢA 

(coborând) 

Nae! (îşi scoate masca.) 

IORDACHE 'Ai! (se întoarce.) Fugi că mor! Miţa? (vrea să 
plece.) 

MIŢA 

(tăindu-i drumul) 
Unde pleci, mizerabile? 
IORDACHE 
(îi face semn că merge în bal să danţeze) 

MIŢA Nu vrei să mă cunoşti, Năică, 'ai? Nu vrei să-mi 
vorbeşti? Fugi de mine, 'ai? (îl apucă.) 

IORDACHE 

(se smuceşte şi vrea să plece) 


MIŢA 
(sărindu-i înainte) 

Mişelule, daca mai faci un pas, daca nu vorbeşti, te 
nenorocesc. A! Mizerabile! Ai gândit că daca mi-ai luat 
sticluța cu vitrionul, nu o să mai găsesc alta! Ți-am 
făgăduit să-mi răzbun şi... 

IORDACHE Fi apoi, daca o iei pe coarda vitrionului, nu-mi 
place. (Miţa face un pas înapoi, el îşi scoate masca.) Nu 
sunt Nae; ce pofteşti? Sunt Iordache, na! 

MIŢA A! Care va să zică v-aţi schimbat costumul, ca să mă 
jucaţi pe degete!... Şi a crezut domnule Nae că scapă cu 
atâta de mine?... Unde e Nae? 

IORDACHE Trebuie să fi plecat de mult din bal; nu l-am 
mai văzut; şi a plecat cu cheia; pe mine m-a lăsat pe 
dinafară. (Pampon şi Crăcănel se arată în fund şi privesc 
scena.) 

MIŢA A! Mizerabilul! (se plimbă agitată.) Mizerabilul! 
(vede pe cei din fund şi-şi pune iute masca; Iordache 
asemenea.) 

ACEIAŞI - PAMPON şi CRĂCĂNEL scoţându-şi 
măştile 
2.11. SCENA XI 
ACEIAŞI - PAMPON şi CRĂCĂNEL scoţându-şi măştile 
PAMPON 
(lui Crăcănel) 

Costumul polinez! E Didina cu Bibicul! 

CRĂCĂNEL Cu Bibicul... 

PAMPON Pe el! (Iordache vrea să plece; Pampon îl apucă 


de o parte, Crăcănel de alta, şi-l readuc târâş în scenă.) 

CRĂCĂNEL Unde te duci, Bibicule? 

PAMPON Stai să te judec eu, Bibicule... 

IORDACHE 

(zbărându-se între amândoi) 
Nu mă cheamă Bibicul, mă cheamă Iordache!... 
MIŢA 

(aparte) 

Pampon! (trece repede lângă Pampon şi-l trage cu putere 
deoparte; încet.) Eşti aici? (îşi arată figura la o parte şi 
iar se maschează.) 

PAMPON Persoana în chestie? Miţa? 

IORDACHE 

(luptând să scape de Crăcănel, îşi scoate masca) 

Lasă-mă, domnule! 

CRĂCĂNEL 

(ţinându-l din răsputeri) 
Stai aci! (se luptă amândoi.) 
MIŢA 

(lui Pampon repede şi şoptit) 

Nu e Bibicul, este Iordache; Bibicul, traducătorul, este 
îmbrăcat turc. 

PAMPON 

(sărind) 

Turc! Turcul care ne-a tachinat adineaori? 

IORDACHE Înţelege odată, domnule, că nu sunt Bibicul! 
Ce, eşti turbat? Vrei scandal? 

CRĂCĂNEL 

(crud) 


Da! Vreau scandal... 


PAMPON 
(după ce a vorbit cu Miţa încet, trecând repede lângă 
Crăcănel, pe care îl apucă şi-l trage de mână în faţă; 
Crăcănel din smucitură scapă pe Iordache, care iese re- 
pede din bal dând cu tifla înapoi) 
Lasă-l! Nu-i ăsta! Am greşit. Bibicul e turcul, turcul care 
ne-a tachinat adineaori. 


CRĂCĂNEL Turcul? 'Aide după el... Dar dama asta cine e? 
PAMPON O damă... 


CRĂCĂNEL O damă? Bine... 'Ai după turc. (pleacă întâi 
punându-şi masca.) 


MiIŢAn(încet lui Pampon) Nu cumva să-i spui lui 
Crăcănel... 
PAMPON 
(asemenea) 
N-ai grije. 'Ai după ture! (îşi pune masca.) 
CRĂCĂNEL 'Aide după ture! (ies toţi trei în bal.) 
DIDINA în domino roşu, NAE în costumul de la 
început al Catindatului, vin din bufet; apoi IORDACHE, 
apoi CATINDATUL şi O MASCĂ tot din bufet 


2.12. SCENA XII 


DIDINA în domino roşu, NAE în costumul de la început 
al Catindatului, vin din bufet; apoi IORDACHE, apoi CAT- 
INDATUL şi O MASCĂ tot din bufet 
DIDINA Da. (îşi scoate masca, Nae asemenea.) Când am 

venit adineaori în bal m-a cunoscut unul. El trebuie să fi 

fost, Crăcănel al tău... ştie că mă cheamă Didina Mazu, 


ştie de Pampon, ştie că-i zice lui Pampon "Conţina cu 5 
Fanţi”. În sfârşit, m-a cunoscut bine! D-aia mi-am 
schimbat costumul. Haide, Haide, Nae, să mergem; mi-e 
frică... (se aude cadrilul.) 

NAE Da, haide să mergem, e târziu. 


IORDACHE 
(intrând din bal repede) 
Tot aici sunteţi? Pleaţi, plecaţi degrabă! Crăcănel, Pampon 
şi Miţa, toţi trei, vă caută să facă scandal... Fugiţi! 
DIDINA 'Aide! (îşi pune masca.) 
NAE Dacă am putea să ieşim fără să mai dăm prin bal... 
(îşi pune masca.) 
IORDACHE Nu se poate, altă ieşire nu-i; haideţi! (îşi pune 
şi el masca.) 
CATINDATUL 
(cu o Mască pe care o aduce cam cu d-a sila la braţ; e 
cu chef, îşi scoate masca şi vorbeşte tare de tot) 
Aşa sunt eu... Uite şi prietenii. 
NAE 
(încet) 
Dracul să te ia! 
MASCA 
(vrând să-i scape de la braţ) 
Lasă-mă. 
DIDINA Cine-i ăsta? (Nae, Iordache şi Didina vorbesc 
încet deoparte.) 
CATINDATUL Aşa sunt eu; când mă magnetizez, mi-e 
cald... Pfu!... Şi când mi-e cald, pfu! Tachinez... Trebuie 
să te fac un cadril. Iacă ne-am găsit vizaveaua... 


DIDINA Haide! (voi să plece.) 


CATINDATUL Ce vă duceţi? Nu se poate să vă duceţi! (le 
taie drumul.) Trebuie să facem un cadril. 

NAE Mersi, drăguță, ne ducem acasă... 

CATINDATUL Acasă? Cu costumul meu? Nu se poate. 
(strigă tare.) Dacă vă duceţi, dă-mi înapoi costumul, tre- 
buie să-mi dai costumul, nu te las să pleci cu costumul... 

NAE 

(încet) 
Ne mai întârzie dobitocul! 
DIDINA 

(încet) 
Schimbă costumul şi pace! 
IORDACHE 

(încet) 
Nu se poate, o să ieşim prin bal: Miţa cunoaşte costumul... 
NAE 

(încet) 
Ce e de făcut? 
IORDACH 

(încet) 
Spune-i că mai rămânem... 


DIDINAO(încet) Şi ne strecurăm binişor şi ieşim... 
NAE 

(tare) 
Dacă-i aşa, ştii ce? 'Ai să mai rămânem. 
IORDACHE Să mai rămânem... 
DIDINA Să mai rămânem... 


CATINDATUL Aşa da! 'Ai să facem cadrilul... 
IORDACHE În bal? 
NAE Nu merg în bal. 


CATINDATUL Atunci aici; sunt magnetizat, am poftă de 
cadril, să-mi fac vânt. Unde e nenea Iancu să mă vază! 


IORDACHE 
(încet lui Nae şi Didinei) 

Jucaţi-l o figură, două, până uită de costum, şi pe urmă o 
ştergem. (vorbesc încet toţi trei.) 

MASCA 'Ţi-am spus că mi-e frică să nu mă vază bărbatu- 
meu... (luptă să scape.) 

CATINDATUL Ei! Parcă mie nu mi-e frică de nenea Ian- 
cu... (Masca se smuceşte, scapă şi fuge; uitându-se după 
ea.) Atâta pagubă! (merge şi invită la danţ pe Iordache.) 
Ei, 'aide! Ce faceţi? (îşi pune masca pentru dant.) 

NAE Ei haide, de! (Se aude o figură ca cadrilului. Nae 
danţează cu Didina, Catindatul cu Iordache ca damă. La 
a doua parte a figurii contradanţului, apar în fund Pam- 
pon, Crăcănel şi Miţa mascaţi.) 

CEI DE SUS, PAMPON, MIŢA şi CRĂCĂNEL, apoi 
lume din bal 


2.13. SCENA XIII 
CEI DE SUS, PAMPON, MIŢA şi CRĂCĂNEL, apoi lume 
din bal 
PAMPON Iaca turcul! A! În sfârşit. (toţi trei coboară melo- 
dramatic în faţa Catindatului; figura danţului se sparge; 
Didina, Nae şi Iordache se retrag deoparte spre uşa din 
fund în stânga şi ascultă; Miţa mai la spatele lui 


Crăcănel şi lui Pampon, care s-au oprit ţintă în faţa Cat- 
indatului înmărmurit; Miţa a scos din buzunar sticluţa şi 
pândeşte.) 
DIDINA 
(încet) 
Pampon! 
NAE 
(încet) 
Miţa! 
IORDACHE 
(încet) 
Crăcănel! 
CRĂCĂNEL 
(fioros) 
Jos masca! 
CATINDATUL 
(tremurând) 
Pentru ce? 
CRĂCĂNEL Până aici ţi-a fost, Bibicule! (stau amândoi 
gata să-l apuce.) 
CATINDATUL lartă-mă, nene lancule, nu mai fac! (pune 
mâna să-şi scoaţă masca.) 
MIŢA 
(care a pândit momentul, n-apucă el să-şi scoaţă 
masca, şi-i arunci sticluţa în ochi) 
Na, mizerabile! (fuge prin fund.) 
CATINDATUL A! Săriţi! Ajutor! (vrea să fugă.) 
(Pampon şi Crăcănel îl înhaţă şi încep să-i tragă; lume 
mascată şi nemascată vine fuga din fund la dreapta; Did- 


ina, Nae şi Iordache au şi dispărut în fund la stânga.) 

(Cortina) 

(Decorul actului întâi întocmai. Un moment, scena 
goală. Se aude o birje oprindu-se din goana mare în 
fund, apoi plecând peste un moment înapoi. Pe urmă se 
aude zgomotul unei chei deschizând broasca. Uşa se 
deschide de perete. În scenă întunerec adânc.) 

DIDINA, NAE şi IORDACHE, în costumurile de la bal, 
mascaţi, intră gâfâind prin fund. - Apoi PAMPON, 
CRĂCĂNEL şi CATINDATUL de-afară 


3. ACTUL III 


(Decorul actului întâi întocmai. Un moment, scena 
goală. Se aude o birje oprindu-se din goana mare în fund, 
apoi plecând peste un moment înapoi. Pe urmă se aude 
zgomotul unei chei deschizând broasca. Uşa se deschide de 
perete. În scenă întunerec adânc.) 


3.1. SCENA I 


DIDINA, NAE şi IORDACHE, în costumurile de la bal, 
mascaţi, intră gâfâind prin fund. - Apoi PAMPON, 
CRĂCĂNEL şi CATINDATUL de-afară 
NAE În sfârşit, am ajuns... Aprinde o lampă. 

DIDINA Ne urmăreşte, trebuie să ne urmărească. (Iord- 
ache caută pe dibuite chibriturile pe o masă din fund şi 
răstoarnă nişte sticluţe.) A! M-ai speriat! (Iordache 
aprinde lampa; lumină în scenă.) Uf! (îşi scoate masca; 
toţi şi le scot şi le aruncă fiecare pe câte-o masă.) 


NAE Iordache, scoate cheia d-afară, şi-ncuie degrab' pe 
dinăuntru. (Iordache execută ordinul.) 


DIDINA Sunt sigură că s-au luat după noi... O să fie un 
scandal mare... sunt nenorocită. 

NAE Lasă-i să vie, n-ai grijă; orişicum, avem pe unde 
scăpa. 

DIDINA (lui Iordache, care coboară) Zici c-ai văzut dum- 
neata când i-a aruncat cu vitrion în ochi? 

IORDACHE Am văzut eu, fireşte. A strigat o dată: "Na, 
mizerabile!" Şi praf! (face gestul) şi pe urmă a fugit pân 
lume. 

NAE 

(desperat) 

Cum? Cum să scap de nebuna asta? Cum să mă cotorosesc 

de republicana? Vrea să mă bage în primejdie! 


DIDINA Ce scandal! O să mijlocească proces, poliţie, 
procuror, şi pe urmă la juraţi... O să ne dea pân gazete! 
Să afle la sigur Pampon... Sunt compromentată... Mi-ai 
omorât viitorul, d-le Nae. 

NAE Bine, soro, vina mea este? Păcatele mele! 

DIDINA Da, fireşte, vina d-tale... Dacă ştiai cu ce 
republicană apilpisită de Ploeşti ai de-a face, nu trebuie 
să mă-ncurci pe mine. 

NAE Bine, neică... 

DIDINA Nu trebuia să mă-ncurci pe mine. 

IORDACHE 

(care a stat în fund la uşe şi a ascultat afară) 

St! Tăceţi! 

NAE Ce? 

DIDINA 'Ai? 


IORDACHE ine o birje... (se aude o birje.) 

DIDINA Nu v-am spus că ne-a luat urma... 

IORDACHE Tăceţi! (toţi ascultă; birja se opreşte afară în 
fund.) S-a oprit aici... 

NAE Hait! 

DIDINA Ei sunt! 

IORDACHE Tăceţi! 


DIDINA Să stingem lampa... (merge în vârful degetelor în 
fund.) 

NAE 

(lui Iordache) 

Scoate cheia din uşe! (Iordache scoate cheia. Se aud de 
afară glasul lui Pampon, al lui Crăcănel şi al Catindatu- 
lui.) 

PAMPON 

(d-afară) 
E lumină! Sunt aici! 
NAE, DIDINA şi IORDACHE 
(coborând în vârful degetelor, misterios) 
St! 
CRĂCĂNEL 
(d-afară) 

Deşchideţi! (bătăi tari în uşe; Didina stinge lampa; 
întunerec). 

CATINDATUL Deşchideţi! (bătăi mai tari.) 

NAE Binişor! Încet! 

TOȚI DE AFARĂ Deşchideţi! (bătăi tari.) 

DIDINA 


(toţi trei au coborât în faţă de tot) 
Ce e de făcut? 

NAE Să ieşim în curte pe fereastra din odăiţă... St! 
PAMPON 

(d-afară) 
Ori deşchideţi, ori sparg uşa!... 
CRĂCĂNEL 

(d-afară) 
Deşchideţi! 
CATINDATUL 

(d-afară) 
Ori spargem uşa! (bătăi grozave.) 
DIDINA 

(frângându-şi mâinile) 

Sunt mulţi! Sparg uşa; îmi vine rău; mor! 

NAE Să fugim. 

IORDACHE  'Aide degrabă; e minunat! (având o 
inspiraţie.) Să poftească să spargă uşa... Tii! Mare 
politică mi-a dat în cap... să poftească să spargă!... 

NAE Sunt turbaţi! (se aud lovituri greţe în broasca uşii.) 

IORDACHE Lasă, că-i potolesc eu!... 

DIDINA 'Aide degrabă! 

NAE 'Aide! (toţi ies misterios şi degrabă prin uşa din 
dreapta.) (Un moment scena goală; se aude lucrare la 
uşa din fund; uşa se cleatină, se zguduie şi în sfârşit 
cedează.) 

PAMPON, CRĂCĂNEL, CATINDATUL în costumurile 
de la bal, fără măşti. Catindatul e plin de pete negre pe 
tot obrazul; intrare fioroasă. 


3.2. SCENA II 


PAMPON, CRĂCĂNEL, CATINDATUL în costumurile 
de la bal, fără măşti. Catindatul e plin de pete negre pe tot 
obrazul; intrare fioroasă. 

PAMPON A tins lampa! 

CRĂCĂNEL Cine are un chibrit? 

CATINDATUL 

(se descheie la costum şi scoate dedesubt din jiletcă 
un chibrit de ceară; îl aprinde şi îl ţine în mână) 

Aici este la bărbierul unde mi-a scos  măseaua 
nevinovată!... De-aia, adineaori, în bal, zicea să-mi mai 
scoaţă una... 

PAMPON 

(care, la lumina chibritului, a dat ocol cu ochii în 
scenă) 

Nu mai încape vorbă, este aici. Aicea este Bibicul! (crud.) 
Am să-l sfâşiu! 

CRĂCĂNEL 

(scrâşnind din dinţi şi zguduind din cap) 

Cu dinţii! Cu dinţii am să-l rup! După ce e caz de traducere 
dublă, ne mai duce din încurcătură în încurcătură; îşi 
bate joc de noi... Cu dinţii! 

PAMPON 

(arătând pe Catindatul, care schimbă chibriturile, - 
când se stinge unul aprinde altul) 

Toată încurcătura devine de la dumnealui... 

CATINDATUL De la mine? 


CRĂCĂNEL Da, de la dumneata... 


CATINDATUL Cum de la mine? 
CRĂCĂNEL Se înţelege... 


PAMPON Pentru ce ţi-ai schimba costumul? Pentru ce ai 
luat costumul turcului! 


CATINDATUL 
(lui Crăcănel) 

Nu mi-ai spus d-ta că e nenea Iancu în bal!... (schimbă 
chibritul.) 

PAMPON Ei! Ş-apoi? 

CATINDATUL Cum, ş-apoi? Dacă mă prindea nenea Iancu 
în bal, mă lua la Ploeşti, îmi omora cariera de la 
percepţie. 

CRĂCĂNEL Şi cel puţin dacă am fi siguri, sigurisimi că-i 
aici!... (către Catindatul) pentru că d-ta ca un zevzec ce 
eşti... 

CATINDATUL Pentru ce mă faci zevzec, d-le? 

CRĂCĂNEL Pentru că daca nu tachinai, nu se-ntâmpla ce 
s-a-ntâmplat... 

CATINDATUL Ce să-ţi fac? Nu ţi-am spus că nu mă pot 
stăpâni? Când mă magnetizez, eu tachinez straşnic... Şi 
nenea Iancu tachinează când are magnet, toţi ai noştri 
tachinează... da' nu ca mine. 

CRĂCĂNEL Vezi! Vezi că eşti zevzec, când îşi spui eu că 
eşti zevzec... 

CATINDATUL Pentru ce mă faci zevzec, d-le? 


PAMPON Are dreptate... pentru că d-ta ţi-ai schimbat cos- 
tumul cu o mască, care nu ştii măcar ce fel de persoană 
e. 


CATINDATUL Daca nu şi-a scos masca? Nu ţi-am spus că 
vorbea de măsele?... Era bărbier. 

PAMPON Eu vă spui că sunt aici. Nu ne-am ţinut noi după 
birja lor? Birja lor nu s-a oprit aici? Nu s-a-ntors înapoi? 
N-am oprit noi birjarul care-i adusese? Nu s-a-ntors el 
cu noi şi ne-a arătat că aici i-a lăsat, pe doi bărbaţi şi o 
damă? 

CRĂCĂNEL Da! 

PAMPON Aici sunt, aici, ascunşi. Trebuie să fie aici o 
lumânare, o lampă... Cine a fost aici, pentru ce a fugit 
când am venit noi?... Că a fost cineva aici. 

CATINDATUL 

(aprinzând alt chibrit şi mergând la masa unde sunt 
două lămpi) 

Aha! Iacătă o lampă... 

CRĂCĂNEL Aprinde-o! 

CATINDATUL 

(pune mâna pe sticlă, o scoate şi o aruncă jos) 

Pfu! Frige! 

CRĂCĂNEL Ai spart ţilindrul!... 

CATINDATUL M-a fript! 


PAMPON 
(repede) 
Vezi! Vezi! E stinsă acuma de curând: a stins-o adineaori 
când eram noi la uşe... 


CATINDATUL 
(aprinde alt chibrit şi apucă cu mâna învelită în 
pulpana hainei ţilindrul de la o altă lampă, pe care o 
aprinde. Lumină în scenă. - Vede o mască pe masă.) 


Iacătă o mască! 

CRĂCĂNEL 

(la altă masă) 
Aici încă una! 
PAMPON 
(găsind a treia mască) 

Încă una! Trei! Sunt aici! (examinând masca.) Este scoasă 
acum de pe obraz... e caldă... e asudată! (o miroase tare.) 
Asta e masca Didinii! I cunosc mirosul... Să-i căutăm; 
aici sunt... (miroase încă o dată tare masca.) A! A! Data 
asta, Bibicule, nu mai scapi! 

CRĂCĂNEL Trebuie să punem mâna pe el! 

CATINDATUL Trebuie să-mi dea costumul meu! 


PAMPON 
(fioros) 
Am să-l sfâşiiu. 
CRĂCĂNEL 
(scrâşnind dinţii) 
Cu dinţii am să-l rup!... Cu dinţii!... 
CATINDATUL 
(punând mâna la falcă) 
Eu nu pot să-l rup cu dinţii, dar trebuie să-mi dea cos- 
tumul meu! (Toţi caută în toate părţile, pe sub mobile, 
pe care le răstoarnă, pe după paravan.) 


PAMPON 
(văzând uşa din dreapta) 
O uşe! P-aici! (dă cu piciorul tare în uşe, uşa se deschide, el 
se repede afară în odăiţă, urmat de Crăcănel şi Cat- 
indatul; se aude răsturnare de mobile în dreapta.) 


IORDACHE în costum de oraş, IPISTATUL, doi 
SERGENŢI DE NOAPTE, apoi PAMPON, CRĂCĂNEL şi 
CATINDATUL 


3.3. SCENA III 


IORDACHE în costum de oraş, IPISTATUL, doi 
SERGENŢI DE NOAPTE, apoi PAMPON, CRĂCĂNEL şi 
CATINDATUL 


IORDACHE 
(intrând şi oprindu-se în uşe, arată dezordinea din 
prăvălie Ipistatului; cu ton dezolat) 

Iacă, domnule, iacă în ce hal e prăvălia!... 

IPISTATUL 

(grav) 

Nu-i niminea. 

IORDACHE Pesemne a fugit!... (se aude alt zgomot în 
odaie.) Scotocesc în odaie! Să nu fugă pe fereastră!... 

IPISTATUL 

(sergenţilor) 

După ei degrab'! (Sergenţii, Ipistatul şi Iordache se reped 
spre odaie; în momentul acesta intră Crăcănel şi Pam- 
pon.) Staţi! Puneţi mâna pe ei! (Sergenţii înhaţă cu 
putere unul pe Pampon şi altul pe Crăcănel.) 

CRĂCĂNEL Poliţia! 

CATINDATUL 

(care a scos şi el capul pe uşe, să intre) 

Poliţia! (îşi trage repede capul înapoi; Iordache merge re- 
pede în odaie.) 

PAMPON 

(zbătându-se în mâinile sergentului) 


Pentru ce, domnule? 

IPISTATUL 

(bătând din picior şi din mână, aspru) 
Vorrrbă!... Ce căutaţi noaptea în prăvăliile negustorilor? 
CRĂCĂNEL Căutam o persoană... 
PAMPON Da, o persoană... 
IPISTATUL 

(acelaşi joc, mai aspru) 
Vorrrbă! Ce persoană? 
CRĂCĂNEL Pe Bibicul. 
PAMPON Pe Bib... 


IPISTATUL 
(acelaşi joc, şi mai aspru) 
Vorrrbă! 
IORDACHE 
(intrând repede din dreapta, cu gura mare) 

Cum Bibicul, ce Bibicul, care Bibicul, domnule? Mofturi! 
Aici nu şade Bibicul... ştie d. subcomisar cine şade aicea. 
Ia-i, d-le subcomisar, sunt pungaşi! 

PAMPON 

(ţinut strâns de sergent) 

Eu pungaş? 

CRĂCĂNEL Noi pungaşi! Aşa umblă pungaşii îmbrăcaţi? 

IPISTATUL 

(şi mai aspru, acelaşi joc crescendo) 

Vorrrbă!... Da' oamenii de treabă aşa umblă?... Pe unde aţi 

intrat?... 


CRĂCĂNEL Pe uşe. 


PAMPON Da, pe... 


IPISTATUL 
(foarte aspru) 

Vor... vorrrbă! 

IORDACHE Da, pe uşe. Da' întreabă-i d-ta cum a intrat pe 
uşe. A spart-o, d-le. Eu eram în odăiţă dincolo; am simţit 
că sparge cineva uşa: de frică să nu m-apuce în casă să 
mă omoare, am ieşit pe dincolo pe fereastră ca să dau de 
ştire la secţie... 

CRĂCĂNEL Nu-i adevărat!... Noi... 

PAMPON Am văzut... 


IPISTATUL 
(aspru rău de tot) 
Vor... vorrrbă! (sergenţilor.) - Haide! Luaţi-i! La secţie! 
(sergenţii împing pe Crăcănel şi Pampon.) 
CRĂCĂNEL D-le subcomisar, îmi pare rău... (sergentul îl 
împinge.) Nu! Nu da brânci, domnule! 
IPISTATUL 
(grozav de aspru) 
Vorrrbă! (sergenţilor.) Haide odată! 
PAMPON 
(împins de sergent) 
Da, da' nu scapă Bibicul cu asta. (sergentul îl împinge.) 
Nu! Nu da brânci, domnule! 
IPISTATUL 
(scrâşnind din dinţi) 
Vorrrbă! La secţie! (sergenţii scot, prin fund, în brânci pe 
Pampon şi pe Crăcănel.) 
IPISTATUL 


(merge după ei până la uşe; cum au ieşit, el se întoarce 

repede înapoi, şi cu tonul foarte dulce) 
Iordache... ştii de ce venisem eu? 

IORDACHE Cum să nu ştiu, daca ţi-am făcut denunţul să-i 
iei... 

IPISTATUL Nu, ştii aşa vine vorba... Uite ce vream să te 
rog eu: am o listă de lotărie. (scoate o listă mare.) 

IORDACHE lar? 

IPISTATUL Un franc numărul... mai sunt numai trei 
numere!... 


IORDACHE Ce? 

IPISTATUL Un portabac cu muzică: are două cântece. 
(scoate portabacul şi-l face să cânte.) 

IORDACHE Bine, ăsta parcă-l mai puseseşi o dată la lot; 
aveam şi eu un număr. 

IPISTATUL Da, s-a şi tras, la Anul Nou. 

IORDACHE Fi? 

IPISTATUL Am câștigat-o; oprisem şi eu un număr... Acu 
o pun iar, voi să-mi mai încerc norocul... Mă rog ţie, nu 
mă refuza, pune şi tu unul... să le completăm odată... 

IORDACHE 

(îi dă un franc şi scrie) 
Iaca. 
IPISTATUL 
(strânge lista, o bagă în buzunar şi plecând) 
Mersi, neică. 
IORDACHE 
(după el) 


Ia vezi, nu da drumul negustorilor ălora, până nu venim 
eu ori d. Nae; să vedem, să nu ne fi luat ceva din 
prăvălie... 
IPISTATUL 
(oprindu-se în uşe cu intenţie foarte fină) 
Vor... vorrrbă! Las' pe mine, îi regulez eu... (iese 
învârtindu-şi muzica.) 
IORDACHE singur, apoi CATINDATUL 


3.4. SCENA IV 
IORDACHE singur, apoi CATINDATUL 

IORDACHE Haha! I-am lucrat. Să vedem cum are să 
prinză politica; eu i-am băgat, el să-i scoaţă; eu i-am reg- 
ulat, el să-i scape... Până una alta, să vedem de urâtul de 
dincolo. (merge la uşa din dreapta.) Haide, vino! 

CATINDATUL 

(foarte sfios intră) 

S-a dus? 

IORDACHE S-a dus... 

CATINDATUL 

(tremurând) 

Dacă mă ducea la poliţie?! Să afle nenea Iancu că m-a dus 
la poliţie! 

IORDACHE Care nenea lancu?... 

CATINDATUL Nu ţi-am spus? Nenea Iancu, bogasierul, 
din Ploeşti... Închipuieşte-ţi, domnule, să afle nenea Ian- 
cu că m-a dus la poliţie!... 

IORDACHE Las-o asta; te mai doare obrazul? 

CATINDATUL De ce? De măsea? Aş! Am magnetizat-o! 


IORDACHE Nu de măsea, de vitrion... 
CATINDATUL Ce vitrion? 
IORDACHE Care ţi l-a aruncat în ochi la bal. 


CATINDATUL Mi-a aruncat şi cu vitrion? Cine mi-a ar- 
uncat cu vitrion? 


IORDACHE Dama, de. Uite, eşti plin de pete... 


CATINDATUL Aş! Aia a fost cerneală violentă, am cunos- 
cut-o după miros; m-a stropit şi-n gură; îi cunosc gustul: 
cerneală violentă... Ştii, la noi la percepţie, când pic 
cerneală pe concept,... o dată cu limba! (scoate limba şi 
arată cum linge hârtia) o şterg... Da' închipuieşte-ţi d-ta, 
domnule, să afle nenea Iancu că m-a dus la poliţie!... 

IORDACHE Cine strică? D-ta. Ce cauţi să te amesteci cu 
vagabonţii, cu zamparagiii, cu pungaşii... să spargi uşi şi 
să intri noaptea în prăvăliile oamenilor? 

CATINDATUL Zicea că să găsim pe Bibicul... 

IORDACHE Mofturi! 


CATINDATUL Bibicul, care mi-a luat în bal costumul meu 
şi mi l-a dat pe ăsta de turc... (dezolat.) Trebuie să-l 
găsesc, să-mi dea costumul meu; trebuie să mi-l dea... 
nu pot să plec fără costumul meu. 


IORDACHE Stăi, domnule, ce pofteşti d-ta? Costumul? Ți- 
] găsesc eu, ţi-l dau eu mâine, poimâine, îţi dau eu 
garanţie, să m-apuci pe mine, na! Ce mai vrei? 

CATINDATUL 

(foarte dezolat) 

Îmi trebuie acuma... Cu costumul ăsta de ture nu mă pot 
duce să-mi iau hainele mele. Nenea Iancu m-a căutat la 
bal, o să mă caute, o să m-aştepte acasă... Cum să dau cu 


ochi cu nenea Iancu aşa turc?... Mă ia la Ploeşti, îmi 
zdrobeşte cariera de la percepţie. 

IORDACHE Aş! Vorbă! 

CATINDATUL Şi nu-mi poci lua înapoi hainele nemţeşti, 
nu mă poci duce mâine dimineaţă la canţilerie... 

IORDACHE Fi, o să lipseşti o zi, ce lucru mare! Tot zici că 
nu primeşti leafă... 

CATINDATUL Mă destituie, nu se poate să lipsesc. 

IORDACHE Ascultă-mă pe mine, măi omule; 'ai mai întâi 
să tragem clopoţelul la o spiţărie; trebuie să-ţi cureţi 
obrazul; nu se poate să te duci în lume aşa pârlit... 

CATINDATUL E rău de tot? 

IORDACHE Eşti ciuruit; numai în albul ochilor n-ai... 

CATINDATUL Îi închisesem de frica lui nenea Iancu... are 
palmă grea... 

IORDACHE Vino degrabă cu mine; cunosc eu un spiţer 
care scoate cerneala cum scoatem noi măselele, odată... 

CATINDATUL Aoleo! 

IORDACHE Vino degrabă, nu mai sta; poate te aşteaptă 
nenea Iancu. (suflă în lampă şi-l ia pe Catindatul să 
plece cu el. Întunerec.) 

CATINDATUL 'Aide... (ieşind.) Dar fă-ţi idee, domnule, să 
afle nenea Iancu că m-a dus la poliţie!... (ies, închizând 
bine uşa.) 

MIŢA singură în costumul de la bal, apoi DIDINA ase- 
menea 


3.5. SCENA V 
MIŢA singură în costumul de la bal, apoi DIDINA ase- 


menea 
MIŢA 
(venind din dreapta pe dibuite) 

Am găsit fereastra din odăiţă deschisă şi am intrat... L-am 
nemerit? Ori nu l-am nemerit? Da, trebuie să-l fi nemer- 
it. Da, sunt o cremenală... (se trage pe dibuite după 
paravan.) 

DIDINA Mare istorie!... Am îngheţat aşteptând afară în 
frig: a trebuit să intru înapoi pe fereastră. Nae trebuie să 
vie numaidecât cu Pampon. Trebuie să pândesc când or 
intra aici, să ies pe fereastră şi pe aici mi-a drumul. Să 
poftească pe urmă d. Pampon acasă în costum de bal... 
să-l judec eu... 

MIŢA Auz mişcând... e cineva... 

DIDINA S-aprinz o lampă... (merge pe dibuite la masa cu 
lămpile.) 

MIŢA Desigur e cineva... 

DIDINA 

(a găsit chibriturile şi aprinde lampa) 

Aşa... 

MIŢA A! (aparte.) O femeie! Dama de verde! (tare.) A! În 
sfârşit! 

DIDINA 

(dând un țipăt de surprindere, se întoarce) 
A! (aparte.) O femeie! E republicana! 
MIŢA 
(fierbând) 
V-aţi speriat? Pardon! Mă recomand! Miţa Baston. 
DIDINA 


(cu contenenţă) 
Mersi! Şi eu Didina Mazu. 

MIŢA 

(jocul crescendo) 
Ce cauţi aici, madamo? 
DIDINA 

(cu un ton mai sus) 
Da' d-ta ce cauţi aici, madamo? 
MIŢA 

(jocul crescendo) 
Eu sunt la amantul meu! 
DIDINA 

(foarte de sus) 
Şi eu sunt la amantul meu! 
MIŢA 

(izbucnind) 

La amantul d-tale?... Amantul d-tale... a fost... era... este... 
amantul meu! D-ta, ca o infamă, mi l-ai răpit! (luând o 
poză de atac şi cu tonul tragic.) Una din noi două trebuie 
să moară! 

DIDINA 

(pregătindu-se de luptă) 

Să vedem care... Poftim! (Miţa se repede turbată la Didina, 
care se repede şi ea şi o întâmpină. Amândouă ţipă şi se 
încleştează, spumând, una de alta.) 

ACELEAȘI — NAE 


3.6. SCENA VI 
ACELEAȘI — NAE 
NAE 


(apărând în fund, rămâne o clipă încremenit) 
Să nu daţiu la oglinzi, că sunt cu chirie (apoi repezindu- 
se între cele două femei, le descleştează şi le împinge pe 
una într-o parte, pe alta într-alta.) 

DIDINA 

(căzând d-a-ndăratele pe un scaun şi leşinând) 

A! A! A! (nervi.) 

MIŢA 

(acelaşi joc) 

A! A! A! (nervi.) 

NAE Asta e curat ca la "Norma"... Acu-i acu!... (se repede şi 
le zguduite când pe una când pe cealaltă.) 

DIDINA 

(deşteptându-se brusc) 
Unde-i republicana? 
MIŢA 
(asemenea) 
Unde-i infama? (se repede iar una spre alta.) 
NAE 
(oprindu-le la mijloc) 

Iar? Bre, femeilor, veniţi-vă-n fire. Vine Pampon! Vine 
Crăcănel! 

DIDINA Pampon? 

MIŢA Crăcănel? 

NAE Da, Pampon şi Crăcănel. I-am scăpat eu de la secţie, 
unde erau închişi! Am pus la cale toate... Drept 
mulţumire, Pampon, Crăcănel şi Ipistatul vin aici acum 
să facă cinste; s-a dus să cumpere vin şi mezeluri. Nu 
mai e vreme de mofturi! (Didinii.) Vrei să te lase Pam- 


pon? 
DIDINA 
(repede) 
Ba nu! (Didina merge în fund şi ascultă afară.) 
NAE 
(Miţii) 
Vrei să-l laşi pe Crăcănel? 
MIŢA 
(tristă) 
Ah! L-aş lăsa pe Mangafaua pentru tine... dar nu pot; tre- 
buie mai întâi să-mi fac o carieră... 


NAE Fă-ţi-o! 

MIŢA Am fost să intru la telegraf. 

NAE Electrică ploeşteancă! Ei, şi? 

MIŢA Nu m-a primit... 

NAE Pentru ce? 

MIŢA Zice că n-am încă vârsta... (Didina coboară.) 

NAE Vezi! Apoi nu e mai bun Crăcănel, că nu mai întreabă 
de vârstă? 'Aide, 'aide! Fiţi fete cuminte, că pe urmă mă 
supăr pe amândouă... 

MIŢA Dar Crăcănel a aflat... Mangafaua ştie tot... 

NAE Nu a aflat nimic, nu ştie nimic. 

MIŢA A aflat de la Pampon. 

NAE Nimic! 

DIDINA Şi Pampon ştie bine... 


NAE Apoi daca n-ascultaţi... Trebuie să vă spun cum i-am 
liniştit, ca să ştiţi şi voi ce să spuneţi, cum s-o potriviţi. 
'Aide, să nu dea peste noi aici. (le apucă pe amândouă cu 


câte o mână şi porneşte cu ele spre dreapta; Iordache 
intră.) 
IORDACHE 
(din fund) 
Vin! Sunt la colţ! 
NAE La colţ? 'Aideţi să punem odată la cale încheierea 
comediei ăştia... (Nae, Didina şi Miţa ies, dreapta.) 
IORDACHE, apoi PAMPON şi CRĂCĂNEL, cu butelci, 
pachete de mezeluri şi franzele la subsuoară, apoi NAE 


3.7. SCENA VII 


IORDACHE, apoi PAMPON şi CRĂCĂNEL, cu butelci, 
pachete de mezeluri şi franzele la subsuoară, apoi NAE 
IORDACHE 

(căzând obosit pe un scaun) 

De azi-dimineaţă!... De azi-dimineaţă, asta merge într-una 
aşa! Ce goană! Ce goană turbată! Doamne! Doamne, 
isprăveşte odată istoria asta! Sunt trei după 
douăsprezece şi mă leşin de somn şi d-a-mpicioarele! 

PAMPON 

(intrând cu Crăcănel) 

Haha! Domnule Iordache... 

CRĂCĂNEL Ei! Domnule, ai văzut că nu suntem pungaşi... 
Stăpânul d-tale, d. Nae, în persoană, ne-a scos de la 
secţie. 

IORDACHE Da, domnule Crăcănel... 

CRĂCĂNEL Nu mă cheamă Crăcănel; mă cheamă Mache 
Razachescu. (pune ce a adus pe masă.) 


PAMPON 


(acelaşi joc) 
Foarte urât din partea d-tale să te porţi astfel! Noi ven- 
isem aici pentru Bibicul, nu pentru ce credeai d-ta: nu 
avem de un astfel harahterul... 

IORDACHE Măcar d-ta să fii ala, să găseşti noaptea despre 
ziuă în prăvălia d-tale... 

PAMPON Eu n-am prăvălie, domnule: eu nu sunt cupeţ, 
sunt particoler... 

IORDACHE Ştiu, da' zi că ai... să găseşti trei oameni 
necunoscuţi... 

CRĂCĂNEL Aşa e, bine zici, trei. Ce s-a făcut urâtul ăla mi- 
cul... pârlitul... fratele lui nenea Iancu bogasierul? Pe el 
pentru ce nu l-a luat la secţie? 

PAMPON Pesemne a fugit ca un laş... 

CRĂCĂNEL Iaca, mie nu-mi pare rău de ce s-a întâmplat, 
dacă oi câştiga portabacul cu muzică. 

IORDACHE 

(repede) 

Aţi pus şi d-voastră la lotăria ipistatului? 

PAMPON Mai era două numere: unul l-am pus eu, şi unul 
amicul. 

IORDACHE 

(aparte) 
S-a complectat? A murit francul)... 
PAMPON Domnul Nae unde este? 


IORDACHE Mi se pare că e dincolo în odaie, să vedem... 
(merge pe după paravan; către Nae, care intră din 
dreapta). Sunt aici, te aşteaptă. Aşa-i că a prins bine 
politica mea? Femeile s-au dus? 


NAE Da, dar o să se întoarcă numaidecât; am regulat bine 
chestia. 

IORDACHE Cum? 

NAE Ai să vezi... treci la pod în faţă, şi aşteaptă-le... (trece 
în scenă; Iordache iese repede în fund.) Ehei! Salutare, 
neică! 

PAMPON 

(vesel, strângându-i mâna) 
Salutare şi frăţie! 
CRĂCĂNEL 
(vesel, dar solemn, îl apucă de mână) 

Mersi, neică; eşti un bărbat, drept să-ţi spui, nu că eşti 
frizer, dar eşti galant. 

PAMPON Da, foarte galant! 

CRĂCĂNEL Ne-ai făcut şi mie şi prietinului mare 
bunătate: amândoi o să-ţi rămânem foarte recunoscători 
de câte ai făcut pentru noi. (îi strânge mâna călduros.) 

NAE N-aveţi de ce! Îmi pare rău... datoria: se-ntâmplase la 
mine-n casă... 

PAMPON 'Aida de! Nu! Ce-i drept e drept, neică, ai făcut 
mult pentru noi... 

CRĂCĂNEL 

(vesel) 

Şi care va să zică Bibicul, era d-ta, 'ai? Bată-te să te bată! 

NAE Vezi bine! 

CRĂCĂNEL Şi Mangafaua nu eram eu? 

NAE Aş! Mangafaua era unchiul fetii, epitropul... 

CRĂCĂNEL Bată-te să te bată. (râde.) 


PAMPON Şi închipuieşte-ţi, neică Năică, daca te întâlneam 
azi-dimineaţă, când am venit întâi aici, îmi spuneai 
numaidecât cum a devenit chestia de ai înfăşurat 
borcănelele cu pomadă, care le-a cumpărat de aici Did- 
ina, în ale două bilete... şi ne lămuream, frate.. Dar eu, 
prost! Să nu-mi dea în gând să întreb măcar pe Didina... 
Biata Didina!... 

CRĂCĂNEL 

(aparte) 

Auzi d-ta! Şi eu gândeam că e biletul Miţii... 

ACEIAŞI - IPISTATUL - apoi IORDACHE, apoi DID- 
INA şi MIŢA, amândouă în haine de oraş 


3.8. SCENA VIII 
ACEIAŞI - IPISTATUL - apoi IORDACHE, apoi DIDINA 
şi MIŢA, amândouă în haine de oraş 
IPISTATUL 
(intrând repede din fund) 
S-a tras lotul... Acum l-am tras!... 
PAMPON Ei? 
NAE Ştiu cine l-a câştigat. 
IPISTATUL 
(cu multă naivitate) 
Iar eu, domnule, închipuieşte-ţi noroc! 


NAE 
(aparte) 
A murit francul! 
PAMPON Tii! Păcat! 
CRĂCĂNEL Rău îmi pare. (se aude uruitul unei birji, care 


se opreşte în fund.) 

NAE St! Tăceţi, mi se pare că s-a oprit aici o birjă... 

PAMPON Da... 

IORDACHE 

(venind repede din fund) 
Două dame, vin două dame. 
NAE 

(naiv) 

Două dame? Ce să caute la minte două dame? 

CRĂCĂNEL Două dame? 

PAMPON Nu cumva? 

DIDINA 

(intrând furioasă prin fund) 

A! D-le Iancule, în sfârşit! (Iordache, Ipistatul şi Nae la o 
parte vorbesc încet.) 

PAMPON Didina! (Miţa intră furioasă şi se opreşte cu 
braţele încrucişate în fund.) 

CRĂCĂNEL Miţa? (caută să se ascunză undeva.) 

MIŢA 

(coborând la el) 

Nu te-ascunde, bibiloiule! Gândeai că nu o să te prinz, 'ai? 
De când te pasc, gândeşti? Aici e la Ploeşti, 'ai? În 
costum de bal, 'ai? (Miţa lângă Crăcănel îl judecă încet 
şi-l zguduie; Nae după paravan; Iordache şi Ipistatul 
cară mezelurile şi butelcile în odaia din dreapta.) 

DIDINA De azi-dimineaţă de când ai plecat de acasă, câte 
ceasuri sunt? Ştii? 

PAMPON Îţi spui eu acasă ce a fost... 


CRĂCĂNEL Miţo, Mito, îşi spui acasă... 

MIŢA Nici un cuvânt mai mult! 'Aide! 

DIDINA 'Aide acasă! 

PAMPON Frate, a fost încurcătură, înţelege. 

CRĂCĂNEL Da, o încurcătură... 

NAE 

(ieşind de după paravan) 

Se înţelege c-a fost o încurcătură, cum se-ntâmplă 
întotdeauna în carnaval... Ei! D-ale carnavalului! Să-mi 
daţi voie, coconiţelor, să vă isplic eu încurcătura pe larg 
la masă. (Crăcănel şi Pampon foarte mulţumiţi.) 

FEMEILE La masă? 

NAE Da, la masă. Noi, între bărbaţi, pusesem de gând să 
îmbucăm ceva aicea la noi. Dincolo e cald, masa pusă 
aşteaptă... Crez că nu o să capăt un refuz? 

MIŢA 

(cu tonul de refuz, înţepată) 
Mersi, musiu, de invitaţie. 
CRĂCĂNEL 

(stăruitor) 

Miţo, să mă vezi cu ghete de brunel cu bizeţ pe catafalc!... 
(încet.) Frizer, frizer, da' nu ştii ce băiat galant e. 

PAMPON 

(Didinii) 

Dacă mă iubeşti... 

ACEIAŞI - CATINDATUL, curat la faţă, tot în costul 

de turc 


3.9. SCENA IX 


ACEIAŞI - CATINDATUL, curat la faţă, tot în costul de 
ture 

CATINDATUL 

(intrând din fund triumfător) 

M-a curăţat spiţerul! 

DIDINA 

(încet) 
Cine-i ăsta? 
PAMPON 
(tot aşa) 
Lasă că-ţi spui eu... (Didina râde.) 
CRĂCĂNEL 
(Miţii) 

Ăstuia i-a dat o nebună la bal cu o sticluță cu doftorii în 
ochi! 

MIŢA 

(repede) 

Şi nu l-a ars? 

CRĂCĂNEL Aş! Era un fel de cerneală violentă. (Didina 
trece lângă Nae; Miţa şi toţi ceilalţi se grupează în jurul 
Catindatului şi-l examinează.) Le-a scos toate? 

CATINDATUL Toate, uite-te. Îţi dau un franc pe una... 

MIŢA 

(aparte) 
M-a-nşelat spiţerul... mai bine! 
NAE 
(încet Didinii) 
Mâine seară la cinci. 
DIDINA 


(asemenea) 
Bine! 
NAE 
(asemenea) 
Nu bine, negreşit (Didina trece şi ea să examineze pe Cat- 
indatul.) 
PAMPON Nu se mai cunoaşte de loc... 
IORDACHE Da' de loc. (trece în odaia din dreapta.) 


CATINDATUL Închipuieşte-ţi să mă fi văzut nenea Iancu 
în halul ăla... (Toţi îl examinează.) 
MIŢA 
(încet lui Nae) 
Aţi şoptit? Ce ţi-a şoptit? Ce i-ai şoptit? 
NAE 
(asemenea) 
Eşti nebună? lar începi?... Aşteaptă-mă mâine la opt 
seara... 
MIŢA Da... (se duc amândoi şi ei lângă Catindatul.) 
CRĂCĂNEL 
(uitându-se în ceafa Catindatului) 
Aha! Iaca una a rămas în ceafă: adu francul... 
CATINDATUL Las-o aia; aia e de la noi de la percepţie; 
ştii, am obicei, după ce scriu, şterg condeiul; îl dau prin 
păr. (face gestul la ceafă; toţi râd.) 
IORDACHE 
(venind din dreapta) 
Daca poftiţi, masa e gata. 
CATINDATUL Masa? Care va să zică (lui Nae) ne-ncurcăm 
iar? 


NAE Cu plăcere, neică. 

PAMPON 'Aida la masă. 

CRĂCĂNEL 'Aida! (toţi au pornit spre dreapta; Didina cu 
Pampon, Miţa cu Crăcănel, Nae cu Catindatul, Iordache 
cu Ipistatul.) 


CATINDATUL 

(punând repede mâna la falcă, dă un țipăt) 
Ai! (se opreşte şi se întoarce în loc; toţi fac asemenea.) 
TOŢI Ce e? 


CATINDATUL 
(umblând agitat) 

Pfu! Pfu! Pfu! Iar m-a apucat; dar rău, rău de tot (cătră 
Iordache, hotărât.) Ştii s-o scoţi? Scoate-o. (Toţi privesc 
pe loc.) 

IORDACHE Lasă că-i ştiu eu leacul ei; eu i sunt popa... de 
la Matei citire... (se repede la masa din fund, ia o 
pereche de foarfeci mari şi vine cu ele încruntat, 
clănţănindu-le ca la tuns; Catindatului.) Şezi! (Cat- 
indatul şade; Iordache cu foarfecele clănţănind îl 
ameninţă să i le bage pe gât.) 

CATINDATUL 

(ridicându-se înseninat) 

Mersi, neică, mi-a trecut! (toţi pornesc veseli şi râzând 

spre dreapta.) 
(Cortina) 


